
G H I D U L   S O L I C I T A N T U L U I





MĂSURA M6.3/ 6B

 Dezvoltarea satelor



Ghidul solicitantului este un material de informare tehnică a beneficiarilor Fondului European Agricol pentru Dezvoltare Rurală (FEADR) şi constituie un suport informativ complex pentru depunerea cererilor de finanțare, precum și pentru contractarea și implementarea angajamentelor legale conform cerinţelor specifice ale Programului LEDAER 2014‐2020. Acest document nu este opozabil actelor normative naţionale şi comunitare. 

Ghidul solicitantului prezintă regulile pentru depunerea, contractarea şi derularea proiectului dumneavoastră. De asemenea, conţine informații privind condițiile generale de eligibilitate a cheltuielilor, pentru care se acordă Fonduri nerambursabile, documentele pe care trebuie să le prezentaţi, precum și alte informaţii utile realizării proiectului şi completării corecte a documentelor.

Ghidul Solicitantului, precum și documentele anexate pot suferi rectificări din cauza modificărilor legislative naționale și europene sau procedurale. De aceea, vă recomandăm ca până la data limită de depunere a Cererilor de Finanțare în cadrul prezentului apel de selecție a proiectelor, să consultați periodic pagina de internet www.galtaragugulanilor.ro pentru a urmări eventualele modificări.
De asemenea, solicitanții pot obține informații/ clarificări în mod gratuit, legate de completarea și pregătirea Cererii de Finanțare direct la sediul nostru din localitatea Glimboca, nr. 405, Jud. Caraş- Severin, prin telefon:0374.992.733, prin e‐mail la adresa: galtaragugulanilor@yahoo.com, sau prin accesarea paginii noastre de internet : www.galtaragugulanilor.ro


Notă: Toate formularele al căror format este elaborat de AFIR pot fi consultate şi descărcate
direct de pe pagina de internet a AFIR (www.afir.info- Investiţii PNDR – SM 19.2) sau pot fi solicitate de la sediile AFIR din ţară. Solicitantul/ Beneficiarul trebuie să depună toate diligenţele pentru a lua la cunoştinţă despre informaţiile publice referitoare la măsura pentru care depune proiectul.












[bookmark: _Toc496875459]1. Definiții și abrevieri

Definiții:

Beneficiar – organizație publică sau privată care preia responsabilitatea realizării unui proiect și pentru care a fost emisă o Decizie de finanțare de către AFIR/care a încheiat un Contract de finanțare cu AFIR, pentru accesarea fondurilor europene prin FEADR;

Cerere de finanțare ‐ document depus de către un solicitant în vederea obținerii sprijinului financiar nerambursabil;

Cofinanțare publică – reprezintă fondurile nerambursabile alocate proiectelor prin FEADR ‐ aceasta este asigurată prin contribuția Uniunii Europene și a Guvernului României;

Contract/ Decizie de Finanțare – reprezintă documentul juridic încheiat în condiţiile legii între Agenţia pentru Finanţarea Investiţiilor Rurale şi beneficiar, prin care se stabilesc obiectul, drepturile şi obligaţiile părţilor, durata de execuție/valabilitate, valoarea, plata, precum şi alte dispoziţii şi condiţii specifice, prin care se acordă asistenţă financiară nerambursabilă din FEADR şi de la bugetul de stat, în scopul atingerii obiectivelor măsurilor cuprinse în PNDR 2014‐2020;

Eligibilitate – suma criteriilor pe care un beneficiar trebuie să le îndeplinească în vederea obținerii finanțării prin Măsurile/ Sub‐măsurile din FEADR;

Fișa măsurii/ sub‐măsurii – reprezintă documentul care descrie motivația sprijinului financiar nerambursabil oferit, obiectivele măsurii, aria de aplicare și acțiunile prevăzute, tipul de investiții/servicii, menționează categoriile de beneficiari și tipul și intensitatea sprijinului;

Fonduri nerambursabile – reprezintă fondurile acordate unei persoane fizice sau juridice în baza unor criterii de eligibilitate pentru realizarea de investiții/servicii încadrate în aria de finanțare a Măsurii și care nu trebuie returnate – singurele excepții sunt nerespectarea conditiilor contractuale și nerealizarea investiției/serviciului conform proiectului aprobat de AFIR;

Grup de Acțiune Locală (GAL) – parteneriat public‐privat alcătuit din reprezentanți ai sectoarelor public, privat și societatea civilă;

LEADER – Măsură din cadrul PNDR ce are ca obiectiv dezvoltarea comunităților rurale ca urmare a implementării strategiilor elaborate de către GAL. Provine din limba franceză „Liaisons Entre Actions de Developpement de l’Economie Rurale” – „Legături între Acțiuni pentru Dezvoltarea Economiei Rurale”;

Măsură – definește aria de finanțare prin care se poate realiza cofinanțarea proiectelor (reprezintă o sumă de activități cofinanțate prin fonduri nerambursabile);

Reprezentantul legal – reprezentant al beneficiarului care semnează angajamentele legale, desemnat conform actelor constitutive/statutului beneficiarului;

Strategie de Dezvoltare Locală ‐ Document ce trebuie transmis de potențialele GAL‐uri către Autoritatea de Management și care va sta la baza selecției acestora. Prin acest document se stabilesc activitățile și resursele necesare pentru dezvoltarea comunităților rurale și măsurile specifice zonei LEADER;

Zi – zi lucrătoare.


Abrevieri:

AFIR – Agenţia pentru Finanţarea Investiţiilor Rurale; 

CRFIR – Centrul Regional Pentru Finanţarea Investiţiilor Rurale; 

DGDR - AM PNDR – Direcția Generală Dezvoltare Rurală - Autoritatea de Management pentru Programul Naţional de Dezvoltare Rurală; 

FEADR – Fondul European Agricol pentru Dezvoltare Rurală, este un instrument de finanţare creat de Uniunea Europeană pentru implementarea Politicii Agricole Comune; 

MADR – Ministerul Agriculturii şi Dezvoltării Rurale; 

OJFIR – Oficiul Judeţean pentru Finanţarea Investiţiilor Rurale, structură organizatorică la nivel judeţean a AFIR (la nivel naţional există 41 Oficii Judeţene); 

PNDR – Programul Național de Dezvoltare Rurală; 

GAL - Grup de Acţiune Locală;

SDL – Strategia de Dezvoltare Locală; 

SL – Serviciul LEADER din cadrul Direcției Asistență Tehnică, LEADER și Investiții Non-agricole din cadrul AFIR.

[bookmark: _Toc496875460]2. Prevederi generale

În cadrul măsurii M6.3/ 6.B ”Dezvoltarea satelor” se acordă sprijin financiar pentru îmbunătăţirea sau extinderea serviciilor locale de bază destinate populației rurale, inclusiv a celor de agrement şi culturale şi a infrastructurii aferente; îmbunătățirea infrastructurii la scară mică, inclusiv investiții în domeniul energiei din surse regenerabile şi al economisirii energiei şi investiții de uz public în informarea turiștilor în infrastructura turistică la scară mică.

Infrastructura educaţională este insuficientă. Educația antepreșcolară (creșe) și preșcolară (grădinițe), infrastructuri de tip “after school” se confruntă cu un deficit major în ceea ce privește infrastructura. Mai mult decât atât, condițiile de participare la cursuri și activități extrașcolare lasă mult de dorit, iar dotările sunt precare. 

Asigurarea serviciilor medicale și serviciilor sociale
Rețeaua de unități medicale din teritoriu GAL a manifestat acceași tendință din mediul rural în ultimii 20 de ani: s-a restructurat semnificativ, în sensul desființării unor dispensare medicale de stat și a policlinicilor, respectiv înființarea de  cabinete medicale, farmacii, cabinete stomatologice, laboratoare medicale, laboratoare de tehnică dentară, preponderent private. Cele mai multe dispensare necesită modernizări și aparatură actualizată.
În afara serviciilor sociale care se desfășoară în cadrul departamentelor specializate la nivelul primăriilor și la nivelul Direcției Județene pentru Asistență Socială, infrastructura și serviciile în microregiune sunt foarte deficitare.
Accelerarea fenomenului de îmbătrânire a populației, numărul mare de copiii ai căror părinți lucrează în străinătate, creșterea numărului de persoane expuse riscului sărăciei impun ca necesitate accelerarea găsirii unor soluții de infrastructură și servicii adecvate și intensificarea parteneriatelor public-privat.
Pe teritoriul GAL nu există nici un centru multifunctional de servicii sociale și medicale.
De asemenea, este necesară o îmbunătăţire/refacere a peisajului teritoriului, precum şi a unor imobile aparţinând unităţilor administrativ teritoriale (chiar sediile de Primării), achiziționarea de utilaje, centre civice , iluminat și capele.

Infrastructură de agrement 
Infrastrucura de agrement este insuficientă pentru populația și potențialul turistic de dezvoltare al zonei. 
Există interes crescut pentru amenajarea și dotarea centrelor de informare turistică, amenajarea spațiilor de picnic, amenajarea spațiilor publice de recreere pentru practicarea sporturilor, parcurilor tematice pentru copii și tineri, bazelor sportive, terenurilor de sport, pistelor de atletism și biciclete, bazinelor de tratament cu ape termale etc.

Valorificarea patrimoniului cultural
Fondurile nerambursabile se acordă pentru protejarea, prin întreținere, restaurare și modernizare a obiectivelor de patrimoniu cultural de interes local, așezăminte monahale inclusiv a așezămintelor culturale – camine culturale. Investițiile vor avea un impact pozitiv asupra turismului local și vor ajuta la stimularea dezvoltării mediului de afaceri local.

Măsura M6.3/ 6B ”Dezvoltarea satelor” contribuie la prioritatea P6 ‐ promovarea incluziunii sociale, a reducerii sărăciei și a dezvoltării economice în zonele rurale, prevăzută la art. 5, Reg. (UE) nr.1305/2013.

Măsura corespunde obiectivelor art. 20 Servicii de bază și reînnoirea satelor în zonele rurale din Reg. (UE) nr. 1305/2013:
(a)  elaborarea și actualizarea planurilor de dezvoltare a municipalităților și a satelor în zonele rurale și a serviciilor de bază oferite de acestea, precum și ale planurilor de protecție și de gestionare legate de zonele Natura 2000 și de alte zone cu înaltă valoare naturală; 
(b) investiții în crearea, îmbunătățirea și extinderea tuturor tipurilor de infrastructuri la scară mică, inclusiv investiții în domeniul energiei din surse regenerabile și al economisirii energiei; 
(d) investiții în crearea, îmbunătățirea sau extinderea serviciilor locale de bază destinate populației rurale, inclusiv a celor de agrement și culturale, și a infrastructurii aferente și  investiții de uz public în infrastructura de agrement, în informarea turiștilor și în infrastructura turistică la scară mică din Reg. (UE) nr. 1305/2013.
(e) investiţii de uz public în infrastructura de agrement, în informarea turiștilor și în infrastructura turistică la scară mică din Reg. (UE) nr. 1305/2013.
(f) studii și investiții asociate cu întretinerea, refacerea și modernizarea patrimoniului cultural și natural al satelor, al peisajelor rurale și al siturilor de înaltă valoare naturală, inclusiv cu aspectele socio-economice conexe, precum și acțiuni de sensibilizare ecologică;
(g) investiții orientate spre transferul activităților și transformarea clădirilor sau a a altor instituții aflate în interiorul sau apropierea așezărilor rurale, în scopul îmbunătățirii calității vieții sau al creșterii performanței de mediu a așezării respective;

Măsura contribuie la Domeniul de intervenție 6B încurajarea dezvoltării locale în zonele rurale prevăzut la art. 5, Reg. (UE) nr. 1305/2013.

Măsura contribuie la obiectivele transversale ale Reg. (UE) nr. 1305/2013:
· Inovare
· Protecția mediului și atenuarea schimbărilor climatice:
Potențialii beneficiari sunt încurajați ca în cadrul proiectelor să utilizeze soluții care conduc la eficientizarea consumului de energie. Reducerea consumului de energie prin măsuri de eficientizare a consumului și prin utilizarea cât mai largă a energiei din surse regenerabile prezintă o bună soluție pentru reducerea emisiilor de gaze cu efect de seră. În cadrul procesului de proiectare trebuie luate în considerare materialele care asigură impactul minim asupra mediului.

Tipul măsurii/sprijinului: INVESTIȚII

Important! 
Măsura M 6.3/6B este similară cu SUB-MĂSURA 7.2 - Investiții în crearea și modernizarea infrastructurii de bază la scară mică din cadrul PNDR 2014- 2020. Încadrarea cererii de finanțare se va face pe domeniul de intervenție 6B – „Încurajarea dezvoltării locale în zonele rurale”.

Obiectivul de dezvoltare rurală contribuie la obținerea unei dezvoltări teritoriale echilibrate a economiei comunității rurale, inclusiv crearea și menținerea de locuri de muncă, conform Reg. (UE) nr. 1305/2013, art. 4.

Obiectivele specifice ale măsurii sunt:
· dezvoltarea infrastructurii la scară mică; 
· crearea de locuri de muncă în mediul rural; 
· conservarea moștenirii rurale şi a tradiţiilor locale; 
· reducerea gradului de sărăcie și a riscului de excluziune socială; 
· valorificarea patrimoniului cultural și natural.

[bookmark: _Toc496875461]2.1. Contribuția publică totală a măsurii:
1.556.751 Euro

[bookmark: _Toc496875462]2.2. Tipul sprijinului:
• Rambursarea costurilor eligibile suportate și plătite efectiv în prealabil de către beneficiari, în conformitate cu prevederile art. 67 al Reg. (UE) nr. 1303/2013
• Plăți în avans, cu condiția constituirii unei garanții bancare sau a unei garanții echivalente corespunzătoare procentului de 110% din valoarea avansului, în conformitate cu art. 45 (4) și art. 63 ale Reg. (UE) nr. 1305/2013, în cazul proiectelor de investiții.


[bookmark: _Toc496875463]2.3. Sume aplicabile și rata sprijinului:
•Conform specificațiilor din fișa tehnică a Măsurii 6.3/6B din SDL aprobată de MADR, suma maximă nerambursabilă care poate fi acordată pentru finanțarea unui proiect este 86.486,16 euro/proiect, 

Ponderea maximă a intensității sprijinului va fi stabilită astfel: 
• pentru operațiunile generatoare de venit: 90%; 
• pentru operațiunile generatoare de venit cu utilitate publică: 100%; 
• pentru operațiunile negeneratoare de venit: 100%.

Sprijinul pentru proiectele generatoare de venit se va acorda conform Reg. UE nr. 1407/2013 privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis, iar valoarea totală a ajutoarelor de minimis primite pe perioada a 3 ani fiscali de către un beneficiar nu va depăși plafonul maxim al ajutorului public de 200.000 Euro/ beneficiar. 
Valoarea și rata sprijinului nerambursabil au fost stabilite în conformitate cu obiectivele și prioritățile din SDL GAL Ţara Gugulanilor, prin raportarea la specificul local din teritoriul GAL Ţara Gugulanilor. 
În cazul proiectelor generatoare de venituri, solicitanții vor prezenta dovada confinanțarii private la data semnării contractului de finanțare, prevăzută în notificarea AFIR, conform HG 226/2015, art.6, lit. b.

[bookmark: _Toc496875464]2.4. Legislația națională și europeană aplicabilă măsurii:

Legislaţie UE
Regulamentul (UE) nr.1305/2013 cu modificările și completările ulterioare;
Regulamentul (UE) nr.1303/2013 cu modificările și completările ulterioare;
Regulamentul (UE) nr.1407/2013 cu modificările și completările ulterioare;

Legislaţie Naţională
Legea nr.1/2011 a educaţiei naţionale, cu modificările și completările ulterioare;
Hotărârea Guvernului nr. 866/2008 privind aprobarea calificărilor profesionale pentru care se asigură pregătirea din învățământul preuniversitar precum și durata de școlarizare;
Legea nr.215/2001 a administrației publice locale-republicată;
Legea nr.422/2001 privind protejarea monumentelor;
Legea nr.489/2006 privind libertatea religiei și regimul general al cultelor – republicată;
Ordinul nr.2260 din 18 aprilie 2008 privind aprobarea Normelor metodologice de clasare şi
inventariere a monumentelor istorice, cu modificările și completările ulterioare;
Legea nr.143/2007 privind înfiinţarea, organizarea şi desfăşurarea activităţii aşezămintelor culturale, cu modificările și completările ulterioare.
OG nr. 26/2000 cu privire la asociații și fundații, cu modificările și completările ulterioare

[bookmark: _Toc496875465]2.5. Aria de aplicabilitate a măsurii (teritoriul acoperit de GAL)
UAT-urile ce alcătuiesc teritoriul GAL Ţara Gugulanilor sunt: oraş Oţelu Roşu, Com. Armeniş, Com. Băuţar, Com. Bolvaşniţa, Com. Buchin, Com. Bucoşniţa, Com. Constantin Daicoviciu, Com. Copăcele, Com. Glimboca, Com. Marga, Com. Obreja, Com. Păltiniş, Com. Sacu, Com. Slatina-Timiş, Com. Teregova, Com. Turnu Ruieni, Com. Zăvoi (jud. Caraş- Severin) şi Com. Criciova (jud. Timiş).


[bookmark: _Toc496875466]3. Depunerea proiectelor:

Sesiunea de depunere a proiectelor pentru Măsura 6.3/ 6B - Dezvoltarea satelor, va fi lansată conform Calendarului estimativ al lansării măsurilor prevăzute în SDL GAL Ţara Gugulanilor. Calendarul estimativ poate fi modificat cu cel puțin 5 zile înaintea sesiunii, prin modificarea datei de lansare a sesiunii și alocarea pentru măsură, în sensul creșterii sau diminuării. Calendarul estimativ și Calendarul modificat vor fi postate pe pagina web www.galtaragugulaanilor.ro și la sediile primăriilor partenere din teritoriul GAL Ţara Gugulanilor. 
Data lansării apelului de selecție este data deschiderii sesiunii de depunere a proiectelor la GAL Ţara Gugulanilor. 
Deschiderea sesiunii de primire a proiectelor va fi publicată/ afișată: 
· Pe site-ul propriu www.galtaragugulanilor.ro– varianta detaliată; 
· La sediul GAL – varianta detaliată, pe suport tipărit; 
· La sediile primăriilor partenere din teritoriul GAL Ţara Gugulanilor– varianta simplificată; 
· Prin mijloace de informare mass-media locale/regionale– varianta simplificată. 

Apelurile se adresează solicitanților eligibili, care sunt interesați de elaborarea și implementarea unor proiecte care răspund obiectivelor și priorităților din SDL GAL Ţara Gugulanilor.

[bookmark: _Toc496875467]3.1. Locul unde vor fi depuse proiectele 
Dosarul Cererii de finanţare va conţine Cererea de finanţare însoţită de anexele tehnice şi administrative, conform listei documentelor prezentată la Cap. 4 din prezentul Ghid şi va fi depus, în 3 exemplare-format letric şi 3 exemplare (două exemplare originale şi o copie)- scanat pe suport CD, la sediul GAL Ţara Gugulanilor, Loc. Glimboca, nr. 405, com Glimboca, jud. Caraş- Severin în zilele lucrătoare ale săptămânii în intervalul orar 09:00 – 14:00 pe toată durata sesiunii de depunere a proiectelor. 
Formularul standard al Cererii de Finanţare este prezentat în Anexa 2 la prezentul Ghid şi este disponibil în format electronic, la adresa www.galtaragugulanilor.ro

[bookmark: _Toc496875468]3.2. Perioada de depunere a proiectelor 
Perioada de depunere a proiectelor va fi menționată în cadrul Apelului de selecție. Depunerea proiectelor se realizează continuu, până la sfârșitul sesiunii, cu selecție până la atingerea plafonului fondurilor alocate pentru această măsură. Conform apelului de selecție, o sesiune durează 30 de zile.

[bookmark: _Toc496875469][bookmark: _GoBack]3.3. Alocarea pe sesiune 
Alocarea financiară publică a măsurii aferentă perioadei de depunere este de 1.556.751 Euro.

[bookmark: _Toc496875470]3.4. Tipul de sprijin (conform art. 67 din Reg. (UE) nr.1303/2013):
• Rambursarea costurilor eligibile efectuate și plătite 
• Plăți în avans în valoare de 50% din valoarea proiectului, cu condiția constituirii unei garanții bancare în valoare de 110% din valoarea avansului.
Ponderea maximă a intensității sprijinului public nerambursabil din totalul cheltuielilor eligibile este de până la 100% pentru proiecte înaintate de comune sau organizații non-guvernamentale, iar în cazul beneficiarilor privați intensitatea sprijinului este de 90%. În cazul în care participarea la program este asigurată în mod gratuit, intensitatea sprijinului este de 100% și pentru această categorie.  

[bookmark: _Toc496875471]3.5. Punctajul minim pe care trebuie să îl obţină un proiect pentru a fi finanţat 
Pentru această măsură pragul minim este de 20 puncte şi reprezintă pragul sub care nici un proiect nu va intra în etapa de evaluare.


[bookmark: _Toc496875472]4. Categorii de beneficiari eligibili

Categoriile de solicitanţi/ beneficiari eligibili:
· UAT-urile definite conform legislației în vigoare;
· ONG-uri definite conform legislației în vigoare;
· Unități de cult definite conform legislației în vigoare;
· Persoane fizice/ persoane juridice care dețin în administrare/ proprietate obiective de  patrimoniu cultural, istoric, religios, natural de interes local;

Unitățile administrativ teritoriale ca beneficiari direcți sunt UAT din teritoriul GAL Ţara Gugulanilor. 

Atenție! Dacă proiectul se află în sistem (solicitantul a mai depus același proiect și în cadrul altei măsuri din PNDR), acesta nu poate fi depus și la GAL. 

De asemenea, dacă un solicitant are un proiect selectat pentru finanțare în aceeași sesiune anuală, dar nu a încheiat contractul cu AFIR, deoarece nu a prezentat în termen dovada cofinanțării și/sau proiectul tehnic, solicitate prin Notificarea privind semnarea contractului de finanțare, conform prevederilor HG nr. 226/2015, cu completările și modificările ulterioare, acesta poate depune doar în sesiunile lansate de GAL în anul următor. 

În conformitate cu prevederile art. 60 din Regulamentul (CE) nr. 1306/2013, nu sunt eligibili beneficiarii care au creat în mod artificial condițiile necesare pentru a beneficia de finanțare în cadrul măsurilor PNDR 2014- 2020. În cazul constatării unor astfel de situații, în orice etapă de derulare a proiectului, acesta este declarat neeligibil și se procedează la recuperarea sprijinului financiar, dacă s-au efectuat plăți

Beneficiari indirecţi (grup ţintă):
· populația locală;
· întreprinderi și societăți comerciale înființate și/ sau dezvoltate în teritoriu;
· ONG-uri din teritoriu;

Atenţie: Nu sunt eligibile Cererile de finanţare depuse de Consiliile Locale în numele comunelor. 

Atenţie: Reprezentantul legal al comunei este primarul (poate fi şi Administratorul public pentru Comune în conformitate cu Legea nr. 215/2001 a administraţiei publice locale cu modificările şi completările ulterioare).

Atenţie:  Punctul/ punctele de lucru, după caz, ale solicitantului trebuie să fie situate în spațiul delimitat de GAL Ţara Gugulanilor.

Următoarele categorii de solicitanţi/ beneficiari pot depune proiecte aferente măsurii de investiţii derulate prin GAL, cu respectarea următoarelor condiţii, după caz: 

1. solicitanţii/ beneficiarii, după caz, înregistraţi în registrul debitorilor AFIR, atât pentru programul SAPARD, cât şi pentru FEADR, care achită integral datoria faţă de AFIR, inclusiv dobânzile şi majorările de întârziere până la semnarea contractelor de finanţare; 

2. solicitanţii care s-au angajat prin declaraţie pe propria răspundere, la depunerea cererii de finanţare, că vor prezenta: dovada cofinanţării private şi/ sau proiectul tehnic la data semanării contractului.


[bookmark: _Toc496875473]5. Condiţii minime obligatorii pentru acordarea sprijinului
Pentru justificarea condiţiilor minime obligatorii specifice proiectului dumnevoastră este necesar să fie prezentate în cuprinsul Memoriului Justificativ/Studiului de Fezabilitate/Documentaţiei de Avizare pentru Lucrări de Intervenţii toate informaţiile concludente, informaţii pe care documentele justificative anexate le vor demonstra şi susţine.

· Solicitantul trebuie să facă parte din categoria beneficiarilor eligibili- Se vor verifica actele juridice de înființare și funcționare, specifice fiecărei categorii de solicitanți, certificatul de înregistrare fiscală și fișa Măsurii 6.3/6B din SDL.
· Solicitantul nu trebuie să fie în insolvență sau incapacitate de plată- Se vor verifica declarația pe propria răspundere, Buletinul Procedurilor de Insolvență, alte documente specifice, după caz, fiecărei categorii de solicitanți.
· Operaţiunile relevante ale investiţiei sunt implementate în conformitate cu planurile de dezvoltare a localităţilor în zonele rurale şi a serviciilor de bază oferite de acestea, acolo unde există asemenea planuri şi sunt coerente cu orice strategie de dezvoltare locală relevantă- Se vor verifica extrasul din strategie, din care rezultă că investiția este în corelare cu orice strategie de dezvoltare locală si/sau județeană aprobată, corespunzătoare domeniului de investiții precum şi copia hotărârii/deciziei de aprobare a Strategiei. 
Se va verifica extrasul din Strategia GAL Ţara Gugulanilor atașat de solicitant la cererea de finanțare care confirmă că investiția propusă se regăsește în SDL 2014-2020 aferentă teritoriului GAL Ţara Gugulanilor (investiția este necesară pentru teritoriul GAL Ţara Gugulanilor și/sau contribuie la obiectivele măsurii). Conform Regulamentului (UE) 1305/2013 investițiile sunt eligibile pentru sprijin dacă operațiunile relevante sunt implementate în conformitate cu planurile de dezvoltare a municipalităților și a satelor în zonele rurale și a serviciilor de bază oferite de acestea, acolo unde există asemenea planuri, și sunt coerente cu orice strategie de dezvoltare locală relevantă.
· Investiția trebuie să se încadreze în cel puțin unul din tipurile de sprijin prevăzute prin măsură- Criteriul va fi demonstrat în baza Cererii de finanțare/ Memoriului Justificativ/Studiului de Fezabilitate/ Documentația de Avizare a Lucrărilor de Intervenții, certificatului de urbanism (dacă este cazul) și Fișa Măsurii 6.3/6B din SDL.

ATENȚIE! 
Proiectul de investiții în infrastructura rutieră de interes local trebuie să prevadă structuri rutiere cu îmbrăcaminți din mixturi asfaltice și/sau betoane de ciment. Nu se admit la finanțare proiecte de investiții în infrastructura rutieră de interes local care prevăd structuri rutiere cu îmbrăcaminți de tip pietruire macadam, precum și îmbrăcaminți provizorii (macadam semipenetrat cu bitum, macadam penetrat cu bitum, macadam penetrat cu emulsie, macadam protejat cu tratamente bituminoase)! 
Pentru investiţiile care vizează înfiinţarea de drumuri noi, este necesar ca la depunerea Cererii de Finanţare, Autorităţile Locale sau să prezinte inventarul domeniului public al UAT, în care sunt marcate terenurile pe care urmează să se realizeze investiţia. Înainte de a se depune la AFIR ultima cerere de plată, drumul trebuie să fie clasificat ca drum public şi să fie inclus în inventarul domeniului public al UAT. 
Important! Solicitanții publici au obligația de excludere a oricărei contribuții publice directe de la Bugetul de stat pentru investițiile care urmează a se realiza, plățile (pentru cheltuielile neeligibile etc.) urmând să fie efectuate numai din surse proprii sau atrase – a se vedea planul financiar.
· Investiția trebuie să demonstreze necesitatea, oportunitatea și potențialul economic al acesteia- Se vor verifica Hotărârea Consiliului Local, Hotărârea Adunarii Generale a ONG, Memoriile Justificative/Studiile de Fezabilitate/Documentațiile de Avizare pentru Lucrări de Intervenții inclusiv capitolul privind analiza cost‐beneficiu. HCL se va elabora conform modelui anexat la ghid.
· Solicitantul se angajează să asigure întreţinerea/ mentenanţa investiţiei pe o perioadă de minim 5 ani, de la ultima plată- Se va verifica Hotărârea Consiliului Local, Hotărârea Adunării Generale pentru ONG. HCL se va elabora conform modelui anexat la ghid.
· Investiţia trebuie să respecte Planul Urbanistic General- Se va verifica dacă investiția respectă toate specificațiile din Certificatul de Urbanism eliberat în temeiul reglementărilor Documentaţiei de urbanism faza PUG. În situaţia în care investiţia propusă prin proiect nu se regăseşte în PUG, solicitantul va depune Certificatul de Urbanism eliberat în temeiul reglementărilor Documentaţiei de urbanism faza PUZ.
IMPORTANT! Ținând cont de condițiile impuse privind menținerea infrastructurii rutiere în condițiile specificate în Cererea de finanțare pe toată durata de valabilitatea a contractului, inclusiv pe întreaga perioadă de monitorizare precum și de respectarea termenului pentru conformarea cu prevederile Directivei Consiliului 98/83/CE privind calitatea apei destinate consumului uman şi ale Directivei Consiliului 91/271/CEE privind epurarea apelor uzate urbane, este recomandat ca investițiile, pe același tronson, în infrastructura rutieră să fie efectuate după realizarea investițiilor în infrastructura de apă/apă uzată. 
Condițiile de eligibilitate din Fișa Măsurii 6.3/6B se completează cu condițiile generale de eligibilitate a tipurilor de operațiuni prevăzute în legislația europeană, Cap. 8.1 din PNDR 2014-2020, HG 226/2015 privind stabilirea cadrului general de implementare a măsurilor Programului Național de Dezvoltare Rurală din FEADR și de la bugetul de stat și legislația națională.
· Pentru sprijinirea restaurării monumentelor clasate în grupa valorică A (monumente istorice de valoare naţională şi universală) sau obiectivelor cultural de interes local, trebuie prezentat un aviz din partea Direcţiilor Judeţene de Cultură care să ateste încadrarea acestora în aceste categorii;
· Investiţia se va desfăşura pe teritoriul GAL Ţara Gugulanilor- Se va verifica daca investiţia se realizează în teritoriul GAL Ţara Gugulanilor. Investiția este eligibilă dacă solicitantul are sediul sau punct de lucru în terioriul GAL Ţara Gugulanilor, iar investiția se va realiza pe teritoriul GAL Ţara Gugulanilor.
· Investiţia privind restaurarea monumentelor trebuie să fie în corelare cu orice strategie de dezvoltare natională/ regională/ judeţeană/ locală aprobată, corespunzătoare domeniului de investiţii; din strategie trebuie să reiasă faptul că obiectivul de investiţie face parte din patrimonial cultural de interes local- Se vor verifica extrasul din strategie, din care rezultă că investiția este în corelare cu orice strategie de dezvoltare locală si/sau județeană aprobată, corespunzătoare domeniului de investiții precum şi copia hotărârii/deciziei de aprobare a Strategiei. 


[bookmark: _Toc496875474]6. Cheltuieli eligibile şi neeligibile
În cadrul unui proiect, cheltuielile pot fi eligibile și neeligibile. Finațarea va fi acordată doar pentru rambursarea cheltuielilor eligibile, cu o intensitate a sprijinului în conformitate cu Fișa măsurii 6.3/6B din SDL GAL Ţara Gugulanilor, în limita valorii maxime a sprijinului stabilit. Cheltuielile neeligibile vor fi suportate integral de către beneficiarul finanțării.

[bookmark: _Toc496875475]6.1. Tipurile de acţiuni eligibile, conform Reg. UE. 1305/ 2013:

(a) investiții în crearea, îmbunătățirea și extinderea tuturor tipurilor de infrastructură la scară mică, inclusiv investiții în domeniul energiei din surse regenerabile și al economisirii energiei; 
(b) investiţiile în infrastructura de apă/ apă uzată, inclusiv în aglomerările cu mai puţin de 2000 l.e., pe baza unei justificări tehnice şi economice întemeiate, doar pentru sistemele centralizate, excluzând sistemele de tratare individuală;
 (c) investiții în crearea, îmbunătățirea sau extinderea serviciilor locale de bază destinate populației rurale, inclusiv a celor de agrement și culturale, și a infrastructurii aferente;
(d) restaurarea, conservarea și dotarea clădirilor/ monumentelor din patrimoniul cultural imobil de interes local şi naţional;
(e) construcția, extinderea și/ sau modernizarea drumurilor de acces la obiectivele de patrimoniu;
(f) restaurarea, conservarea și /sau dotarea obiectivelor din patrimoniul local şi naţional;
(g) investiții în elemente de infrastructură cu rolul de creștere a calității vieții (spații verzi, utilizarea de material ecologice, eficiența energetică, reciclare);
 (h) elaborarea şi actualizarea planurilor de dezvoltare a municipalităţilor şi a satelor în zonele rurale şi a serviciilor de bază oferite de acestea, precum şi ale planurilor de protecţie şi de gestionare legate de zonele Natura 2000 şi de alte zone cu înaltă valoare naturală;
(i) investiţii de uz public în infrastructura de agrement, în informarea turiştilor şi în infrastructura turistică la scară mică;
(j) studii şi investiţii asociate cu întreţinerea, refacerea şi modernizarea patrimoniului cultural şi natural al satelor, al peisajelor rurale şi al siturilor de înaltă valoare naturală, inclusiv cu aspect socio-economice conexe, precum şi acţiuni de sensibilizare ecologică;
(k) investiţii orientate spre transferul activităţilor şi transformarea clădirilor sau a altor instalaţii aflate în interiorul sau apropierea aşezărilor rurale, în scopul îmbunătăţirii vieţii sau al creşterii performanţei de mediu a aşezării respective.

(l) Onorariile pentru arhitecți, ingineri și consultanți , inclusiv studiile de fezabilitate în limita a 10% din totalul cheltuielilor eligibile pentru proiectele care prevăd și construcții‐ montaj, și în limita a 5% pentru proiectele care prevăd achiziția simplă.

(m) Achiziţionarea de utilaje şi echipamente pentru serviciile publice (de deszăpezire, întreţinere spaţii verzi etc) dacă fac parte din investiţia iniţială pentru înfiinţarea serviciului (Serviciu pentru deszăpezire, înfiinţare pompieri etc). Dacă serviciul există ca şi activitate în cadrul Primăriei, dar nu este dotat, se pot finanţa dotările, dar utilajele trebuie să fie dimensionate şi corelate cu suprafaţa pentru care vor fi folosite. În cazul acestor achiziţii, solicitantul va prezenta în MJ/ SF situaţia actuală şi modalităţile de rezolvare a problemei. La verificarea pe teren se vor verifica Fişele de inventar ale solicitantului privind aceste echipamente.

IMPORTANT! În funcție de tipul de investiție propus prin proiect, solicitantul va descrie în MJ/SF/DALI, populația netă din comună/oraș care beneficiază de servicii/infrastructuri îmbunătățite prin investiția propusă. 

ATENŢIE! În cadrul unui proiect ce vizează extinderea infrastructurii educaţionale sunt eligibile construcţiile realizate în scop didactic (ex: laboratoare/ateliere/sere, etc). Nu este eligibilă construcţia sălilor de sport/cantinelor/căminelor, acţiunile eligibile pentru acestea fiind cele de modernizare. De asemenea, va fi considerată dotare şi achiziţia de maşini şi utilaje agricole, care prin MJ/SF/DALI demonstrează că vor fi utilizate exclusiv în scop didactic. 

ATENŢIE! 
Solicitantul nu va putea achiziționa un utilaj sau un echipament similar cu unul care există deja în inventar. Se va putea achiziționa un utilaj/echipament similar, dacă utilajele/echipamentele din dotare sunt uzate din punct de vedere tehnic și au fost casate. În cazul acestor achiziții, solicitantul va prezenta în MJ/SF situația actuală și modalitățile de rezolvare ale problemei. La verificarea pe teren, se vor verifica Fișele de inventar ale solicitantului privind echipamentele existente/casate. 
În cazul achiziției de utilaje/echipamente, în estimarea costurilor investiţei prin întocmirea bugetului estimativ, se vor verifica în Baza de date cu preţuri de referință aplicabilă PNDR 2014-2020 postată pe de pagina de internet a AFIR. şi se vor ataşa la cererea de finanţare, paginile referitoare la bunurile incluse în proiect, identificate în baza de date. 
În situaţia în care bunurile propuse spre achiziţionare nu se regăsesc în Baza de date de preţuri, precum şi pentru servicii, se vor ataşa două oferte pentru categoriile de bunuri/servicii care depăşesc valoarea de 15.000 EUR şi o ofertă pentru categoriile de bunuri/servicii cu o valoare mai mică sau egală cu 15.000 EUR, cu justificarea ofertei alese, menţionată în devizele pe obiect. 
Ofertele sunt documente obligatorii care trebuie avute în vedere la stabilirea rezonabilităţii preţurilor şi trebuie să aibă cel puţin următoarele caracteristici: 
- să fie datate, personalizate şi semnate; 
- să conţină detalierea unor specificaţii tehnice minimale; 
- să conţină preţul de achiziţie pentru bunuri/servicii; 
Atenţie: la dosarul Cererii de finanţare vor fi ataşate numai paginile relevante din ofertele respective, cuprinzând preţul, furnizorul şi caracteristicile tehnice ale bunului, detaliate mai sus (maxim 2-3 pagini/ofertă). 

În conformitate cu prevederile art. 45 alin. (2), lit. (d) din R (UE) 1305/2013, cu modificările și completările ulterioare, sunt eligibile investițiile intangibile privind achiziționarea sau dezvoltarea de software și achiziționarea de brevete, licențe, drepturi de autor, mărci. 

Potrivit dispozițiilor art. 7 alin.(4) din HG 226/2015 cu modificările şi completările ulterioare, costurile generale ocazionate de cheltuielile cu construcția sau renovarea de bunuri imobile și achiziționarea sau cumpărarea prin leasing de mașini și echipamente noi, în limita valorii pe piață a activului precum onorariile pentru arhitecți, ingineri și consultanți, onorariile pentru consiliere privind durabilitatea economică și de mediu, inclusiv studiile de fezabilitate, vor fi realizate în limita a 10% din totalul cheltuielilor eligibile pentru proiectele care prevăd și construcții - montaj și în limita a 5% pentru proiectele care prevăd investiţii în achiziţii, altele decât cele referitoare la construcţii‐ montaj.

Cheltuielile privind costurile generale ale proiectului sunt: 

Cheltuieli pentru consultanță, proiectare, monitorizare și management, inclusiv onorariile pentru consultanţa privind durabilitatea economică și de mediu, taxele pentru eliberarea certificatelor, potrivit art. 45 din Regulamentul (UE) nr.1305/2013, cu modificările şi completările ulterioare, precum şi cele privind obţinerea avizelor, acordurilor şi autorizaţiilor necesare implementării proiectelor,prevăzute în legislaţia naţională. Cheltuielile pentru consultanță în vederea organizării procedurilor de achiziții sunt eligibile. Cheltuielile privind costurile generale ale proiectului, inclusiv cele efectuate înaintea aprobării finanţării, sunt eligibile dacă respectă prevederile art.45 din Regulamentul (UE) nr. 1305 / 2013 cu modificările şi completările ulterioare şi îndeplinesc următoarele condiții: 
a) sunt prevăzute sau rezultă din aplicarea legislației în vederea obținerii de avize,acorduri şi autorizații necesare implementării activităților eligibile ale operațiunii sau rezultă din cerințele minime impuse de PNDR 2014 - 2020; 
b) sunt aferente, după caz: unor studii şi/sau analize privind durabilitatea economică și de mediu, studiu de fezabilitate, proiect tehnic, documentație de avizare a lucrărilor de intervenție, întocmite în conformitate cu prevederile legislației în vigoare; 
c) sunt aferente activităților de coordonare şi supervizare a execuției şi recepției lucrărilor de  construcții - montaj. 
Cheltuielile de consultanță şi pentru managementul proiectului sunt eligibile dacă respectă condițiile anterior menționate şi se vor deconta proporțional cu valoarea fiecărei tranşe de plată aferente proiectului. Excepție fac cheltuielile de consultanță pentru întocmirea dosarului Cererii de Finanţare, care se pot deconta integral în cadrul primei tranşe de plată. 
Memoriile Justificative/Studiile de Fezabilitate şi/sau documentaţiile de avizare a lucrărilor de intervenţie, aferente cererilor de finanţare depuse de solicitanţii publici pentru Măsuri/ Sub-măsuri din PNDR 2014- 2020, trebuie întocmite potrivit prevederilor legale în vigoare. 
Conţinutul-cadru al proiectului tehnic va respecta prevederile legale în vigoare privind conţinutul-cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiective de investiţii şi lucrări de intervenţii.


Cheltuielile necesare pentru implementarea proiectului sunt eligibile dacă:

a) sunt realizate efectiv după data semnării contractului de finanţare şi sunt în legătură cu îndeplinirea obiectivelor investiţiei;

b) sunt efectuate pentru realizarea investiţiei cu respectarea rezonabilităţii costurilor;

c) sunt efectuate cu respectarea prevederilor contractului de finanţare semnat cu AFIR;

d) sunt înregistrate în evidenţele contabile ale beneficiarului, sunt identificabile, verificabile
şi sunt susţinute de originalele documentelor justificative, în condiţiile legii.

[bookmark: _Toc496875476]6.2. Tipuri de acțiuni neeligibile generale, conform prevederilor din Cap.8.1 din PNDR sunt:

a) cheltuielile cu achiziţionarea de bunuri și echipamente ”second hand”;

b) cheltuieli efectuate înainte de semnarea contractului de finanțare a proiectului cu excepţia costurilor generale definite la art. 45, alin. (2) litera c) a Reg. (UE) nr. 1305/2013 (onorariile pentru arhitecți, ingineri și consultanți, onorariile pentru consiliere privind durabilitatea economică și de mediu, inclusiv studii de fezabilitate), care pot fi realizate înainte de depunerea cererii de finanțare;

c) cheltuieli pentru activități pregătitoare aferente măsurilor care ating obiectivele art. 35 din Reg. (UE) nr. 1305/2013, care pot fi realizate după depunerea cererii de finanțare, conform art. 60(2) din Reg. (UE) nr. 1305/2013;

d) cheltuieli cu achiziția mijloacelor de transport pentru uz personal şi pentru transport persoane;

e) cheltuieli cu investițiile ce fac obiectul dublei finanțări care vizează aceleași costuri eligibile;

f) cheltuieli în conformitate cu art. 69, alin. (3) din Reg. (UE) nr. 1303/2013 și anume:
a. dobânzi debitoare, cu excepţia celor referitoare la granturi acordate sub forma unei subvenţii pentru dobândă sau a unei subvenţii pentru comisioanele de garantare;
b. achiziţionarea de terenuri construite și neconstruite, cu excepția celor prevăzute la art. 19 din Reg. (UE) nr. 1305/2013;
c. taxa pe valoarea adăugată, cu excepţia cazului în care aceasta nu se poate recupera în temeiul legislaţiei naţionale privind TVA‐ul sau a prevederilor specifice pentru instrumente financiare;

g) în cazul contractelor de leasing, celelalte costuri legate de contractele de leasing, cum ar fi marja locatorului, costurile de refinanțare a dobânzilor, cheltuielile generale și cheltuielile de asigurare.

Lista investiţiilor şi costurilor neeligibile se completează cu prevederile Hotărârii de Guvern nr. 226/2 aprilie 2015 privind stabilirea cadrului general de implementare a Măsurilor Programului Naţional de Dezvoltare Rurală cofinanţate din Fondul European Agricol pentru Dezvoltare Rurală şi de la bugetul de stat pentru perioada 2014 – 2020, cu modificările şi completările ulterioare. 
Cheltuielile neeligibile specifice sunt: 
· Contribuția în natură; 
· Costuri privind închirierea de mașini, utilaje, instalații și echipamente; 
· Costuri operaționale inclusiv costuri de întreținere și chirie. 


[bookmark: _Toc496875477]7. Selecția proiectelor

Proiectele prin care se solicită finanțare în cadrul GAL Ţara Gugulanilor sunt supuse unui sistem de selecție, în baza căruia fiecare proiect este punctat conform criteriilor de selecție stabilite în conformitate cu specificul local din teritoriul GAL Ţara Gugulanilor, astfel încât sprijinul financiar să fie canalizat către acele proiecte care corespund cu necesitățile identificate în analiza SWOT și cu obiectivele stabilite în SDL GAL Ţara Gugulanilor.
Punctajele acordate fiecărui criteriu de selecție, punctajul minim pentru selectarea unui proiect și criteriile de departajare ale proiectelor cu același punctaj, inclusiv metodologia de verificare a acestora au fost stabilite de către GAL Ţara Gugulanilor, prin decizie AGA.

Pentru această măsură pragul minim este de 20 puncte şi reprezintă pragul sub care nici un proiect nu poate intra la finanţare.

Punctajul se calculează în baza următoarelor Principii de Selecţie:

	Nr.crt. 
	Criteriul de selecție
	Punctaj

	1
	


Proiectul conține componente inovative sau de protecția mediului, inclusiv utilaje cu emisii reduse de gaze. 


	Criteriul va fi punctat în cazul în care Memoriul Justificativ/ Studiul de fezabilitate/ Documentaţia de Avizare pentru Lucrări de Intervenţii prevede cel puțin o investiție care reduce efectele negative asupra mediului sau cel puțin o componentă inovativă pentru teritoriul GAL Țara Gugulanilor.

	


10 puncte

	




2





	




Gradul de acoperire a populatiei deservite
	
Criteriul va fi punctat dacă este specificat în documentele Memoriul Justificativ/ Studiul de fezabilitate/ Documentaţia de Avizare pentru Lucrări de Intervenţii, Fișa de prezentare a teritoriului GAL Țara Gugulanilor, populația netă din comună/oraș care beneficiază de servicii/infrastructuri îmbunătățite prin investiția propusă. 
	



Maxim 40 puncte

	
	
	Peste 3000 locuitori
	40 puncte

	
	
	2001-3000 locuitori
	30 puncte

	
	
	0-2000 locuitori
	25 puncte

	
 
    3
	



Complementaritatea cu alte investiții
	


Se va verifica dacă proiectul este complemetar cu cel una dintre celelalte măsuri ale SDL
	


10 puncte


	




3
	







Gradul de sărăcie a zonei în care va fi implementat proiectul 

	
Documente de verificat: Memoriul Justificativ/ Studiul de Fezabilitate/ Documentația de Avizare pentru Lucrări de Intervenții, Anexa Lista UAT-irilor cu valorile IDUL corespunzătoare.
Criteriul va fi punctat în cazul în care IDUL se încadrează în următoarele valori:

	





Maxim 30 de puncte



	
	
	
IDUL < 60
	
30 puncte


	
	
	IDUL > 60
	
20 puncte

	4
	





Proiecte implementate în localități care nu au mai primit sprijin. 
 
	Criteriul va fi punctat în cazul în care investiția propusă este amplasată într-o comună care nu a mai primit sprijin din fonduri nerambursabile pentru o investitie similara in perioada 2010-2016 . 
Se va verifica: Cererea de finanțare, Memoriul Just ificativ/ Studiul de fezabilitate / Documentaţia de Avizare pentru Lucrări de Intervenţii
	





10 puncte

	5
	TOTAL
	100 puncte

În cazul proiectelor cu acelaşi punctaj, departajarea acestora se face în funcţie de următoarele criterii și în următoarea ordine:

1. valoarea totală a proiectului, exprimată în euro, în ordine crescătoare, în limita valorii totale a apelului de selecţie

2.proiectul conține componente inovative sau de protecție a mediului.

ATENŢIE!

În cadrul Memoriului Justificativ/Studiului de fezabilitate/Documentaţiei de Avizare pentru Lucrări de Intervenţii va fi demonstrata modalitatea de îndeplinire a criteriilor de selecție. Proiectele eligibile vor fi punctate în acord cu criteriile de selecție menționate anterior. 
Verificarea criteriilor de selecție se realizează pe baza Fișei de verificare a criteriilor de selecție, aferentă Măsurii 6.3/6B, elaborată de GAL Ţara Gugulanilor, anexă la Ghidul solicitantului, disponibilă pe site-ul www.galtaragugulanilor.ro. Rezultatele verificării și evaluării criteriilor de selecție se consemnează în Fișa de verificare.

Toate activitățile pe care solicitantul se angajează să le efectueze prin investiție atât la faza de implementare a proiectului cât și in perioada de monitorizare, pentru care a primit punctaj la selecție, devin condiții obligatorii.
În cazul în care la verificarea cererilor de plată sau în perioada de monitorizare, se constată că aceste condiții nu sunt respectate, plățile vor fi sistate, eventualele plăți efectuate vor intra în procedură de recuperare iar contractul va fi reziliat.

Selecţia proiectelor se efectuează de către GAL, conform etapelor prevăzute în Cap. XI al SDL – „Proceduri de evaluare şi selecţie a proiectelor depuse în cadrul SDL”, disponibil la adresa www.galtaragugulanilor.ro

1. Punctaj minim admis la finanţare
Pentru această măsură pragul minim este de 20 de puncte și reprezintă pragul sub care niciun proiect nu poate intra la finanţare.

2. Evaluarea proiectelor depuse şi termene stabilite
Potenţialul beneficiar depune proiectul la secretariatul GAL, sub formă de Cerere de Finanţare și a documentelor anexă, atașate cererii de finanțare. Se vor utiliza formularele de Cereri de finanţare aferente fiecărei măsuri, puse la dispoziţia solicitanţilor pe site‐ul www.galtaragugulanilor.ro
Cursul de schimb valutar utilizat va fi cel publicat de Banca Central Europeană pe internet la
adresa: http: www.ecb.int/index.htm, din data întocmirii Studiului de Fezabilitate/Documentaţiei de Avizare a Lucrărilor de Intervenţie/Memoriu Justificativ.
Procesul de evaluare și selecție a proiectelor se realizează în prima etapă la nivelul GAL Ţara Gugulanilor de către experții angajați GAL cu atribuții în acest sens, Comitetul de Selecție a proiectelor și Comisia de Contestații. Angajații din cadrul echipei de implementare a SDL verifică pentru proiectele depuse la nivel de GAL conformitatea, eligibilitatea și îndeplinirea criteriilor de selecție. Proiectele selectate la nivel de GAL, vor fi supuse evaluarii finale de către OJFI R/CRFI R.
GAL va avea în vedere aplicarea criteriilor de eligibilitate și de selecție specifice fiecărei măsuri din SDL, prevăzute în fișele tehnice ale măsurilor din cadrul strategiei, precum și criteriile generale de eligibilitate, valabile pentru tipul de proiect depus.
Pentru toate proiectele evaluate la nivelul GAL, evaluatorii, stabiliți cu respectarea prevederilor SDL, vor verifica conformitatea și eligibilitatea proiectelor și vor acorda punctajele aferente fiecărei cereri de finanțare.

Verificarea eligibilității tehnice și financiare constă în:
• verificarea existenței documentelor depuse la Cererea de Finanțare;
• verificarea condițiilor de eligibilitate ale solicitantului;
• verificarea criteriilor de eligibilitate ale proiectului.

Toate verificările se realizează pe evaluări documentate, în baza unor fișe de verificare elaborate la nivelul GAL, datate și semnate de experții evaluatori. Pentru proiectele de investiții/sprijin forfetar, în etapa de evaluare a proiectului, experții GAL pot realiza vizite pe teren, dacă se consideră necesar. În cazul în care proiectul face obiectul controlului pe teren, caz în care solicitantul va fi notificat cu privire la acest aspect, acestuia i se va înmâna o copie a Fișei de verificare pe teren.

Concluzia privind respectarea condițiilor de eligibilitate pentru cererile de finanțare pentru care s‐a decis verificarea pe teren se va formula numai după verificarea pe teren.
GAL poate solicita informații sau documente suplimentare oricând pe parcursul verificării proiectului, dacă se consideră necesar.

În urma acestor verificări pot exista următoarele situații:
• proiectul este neeligibil, caz în care solicitantul va fi înștiințat cu privire la acest aspect;
• proiectul este eligibil, caz în care proiectul va trece la etapa de verificare a criteriilor de
selecție.

GAL va întocmi și completa fișe de verificare elaborate la nivelul GAL, datate și semnate de experții evaluatori.
După încheierea primei etape de verificare și selecție a proiectelor, GAL va publica pe pagina proprie de web Raportul de Selecție Intermediar.
În baza Raportului de selecţie intermediar publicat, GAL notifică în scris și/sau prin e‐mail (confirmat) potenţialii beneficiari cu privire la rezultatul evaluării proiectului. Notificarea va include informaţii cu privire la statutul proiectului în urma evaluării și modalitatea de depunere a contestaţiilor de către aplicanţii nemulţumiţi de rezultatul evaluării. În cazul în care un proiect este declarat neeligibil vor fi indicate criteriile de eligibilitate care nu au fost îndeplinite precum și cauzele care au condus la neeligibilitatea proiectului. În cazul în care proiectul este eligibil și a fost punctat, notificarea va menţiona punctajul obţinut pentru fiecare criteriu de selecţie, motivele pentru care nu au fost punctate anumite criterii de selecţie, stabilirea criteriilor de departajare precum și precizări cu privire la reducerea valorii eligibile, a valorii publice sau a intensităţii sprijinului, dacă este cazul.
După expirarea termenului pentru contestații, GAL întocmește raportul de selecție final. În termen de 3 zile lucrătoare de la aprobarea raportului de selecţie, GAL va notifica solicitanţii privind rezultatele procesului de selecţie, cu excepţia solicitanţilor care au fost deja notificaţi ca urmare a aprobării raportului de selecţie intermediar. Notificările către solicitanți asupra rezultatului selecţiei vor fi semnate de către Reprezentantul legal/Directorul GAL sau un angajat al GAL desemnat în acest sens. Notificarea se va transmite în scris sau email, cu confirmare de primire din partea solicitantului.

Componența și obligațiile Comitetului de Selecție:

- Comitetul de selecție este organismul tehnic cu atribuții privind selecția pentru finanțare a proiectelor depuse la GAL Ţara Gugulanilor în conformitate cu prevederile Regulamentul de Organizare și Funcționare a Comitetului de Selecție.

- Componența Comitetului de Selecție este stabilită de către Adunarea Generală a Asociației, și este format din 7 membri ai parteneriatului. Pentru fiecare membru al comitetului de selecție este stabilit de asemenea, un membru supleant. Membrii sunt desemnați din cadrul entităților parteneriatului GAL.

- GAL îşi va elabora o procedură de selecție proprie în care să fie descris procesul de evaluare și selecție a proiectelor, inclusiv procedura de soluţionarea contestaţiilor. Aceste proceduri vor fi aprobate de Adunarea Generală a GAL, iar pentru transparență vor fi postate pe pagina de web a GAL.

- Conform priorităţilor descrise în strategie, GAL lansează apeluri de selecţie a proiectelor. GAL va asigura transparența procesului de selecție, folosind mijloacele de informare mass‐media cu acoperire locală, postare pe pagina de web proprie, afișare la sediul GAL, ale consiliilor locale ale localităților partenere în GAL și la sediul Consiliului Județean Caraş- Severin.

- După primirea proiectelor, în termenul stabilit de procedură, angajații GAL, care au atribuții în fișa postului, verifică eligibilitatea generală a proiectelor în conformitate cu apelurile de selecție întocmite conform fișei măsurii relevante din SDL.

- Angajații GAL vor completa formularele necesare evaluării generale a proiectelor. Punctajul va fi acordat conform criteriilor de selecţie menţionate în SDL și/sau descrise în Apelul de selecție. Fișele de verificare vor fi datate și o să prezinte numele și semnătura a doi angajați din cadrul GAL, implicați în procesul de evaluare a proiectelor. Toate verificările efectuate de către angajații GAL vor respecta principiul de verificare “4 ochi”, respectiv vor fi semnate de către 2 angajați ‐ un angajat care completează și un angajat care verifică.

- GAL va înștiința solicitanții asupra rezultatelor procesului de evaluare și selecție.

- GAL va publica pe pagina proprie de web Raportul de Selecție și va transmite solicitanților notificări privind rezultatul evaluării și selecției.

- Comitetul de selecție este convocat de aparatul de lucru al GAL. La selecţia proiectelor, se va aplica regula „dublului cvorum”, respectiv pentru validarea voturilor, este necesar ca în momentul selecţiei să fie prezenţi cel puţin 50% din membrii comitetului de selecție, din care peste 50% să fie din mediul privat şi societate civilă.

- Dacă unul din proiectele depuse pentru selecție aparţine unuia din membrii Comitetului de Selecție, Comisiei de contestații sau a unuia dintre angajații GAL implicați în evaluarea proiectelor, persoana în cauză va respecta criteriile referitoare la posibilele conflicte de interese, descrise la capitolul XII. a SDL.

- După încheierea procesului de evaluare și selecție, Comitetul de Selecție va emite un Raport de Selecție Intermediar, în care vor fi înscrise proiectele retrase, neeligibile, eligibile neselectate și eligibile selectate, valoarea acestora, numele solicitanților, iar pentru proiectele eligibile punctajul obținut pentru fiecare criteriu de selecție. Raportul de Selecție Intermediar va fi publicat pe pagina de web a GAL. În baza acestuia, GAL va transmite rezultatele selecției către solicitanți.
Componența și obligațiile Comisiei de Soluționare a Contestațiilor:

- Componența Comisiei de Soluționare a Contestațiilor este stabilită de către Adunarea
Generală a Asociației, și este formată din 3 membri ai parteneriatului, alții decât cei din Comitetul de Selecție.

- Beneficiarii care au fost notificaţi de către GAL de faptul că proiectele lor au fost declarate neeligibile, sau consideră că nu au obținut punctajul scontat, sau nu au fost selectate, pot depune contestaţii la sediul GAL, conform termenelor stabilite în Regulamentul de organizare și funcționare a Comitetului de Selecție și a Comisiei de Soluționare a Contestațiilor GAL Ţara Gugulanilor.

- Contestaţiile primite vor fi analizate de către Comisia de Soluționare a Contestaţiilor. Comisia de Soluționare a Contestațiilor va analiza doar proiectele care au făcut obiectul contestațiilor.

- În urma soluționării eventualelor contestații, Comisia de Soluționare a Contestațiilor va elabora un Raport de Contestații, care va fi semnat de către membrii Comisiei și va fi înaintat Comitetului de Selecție GAL. În baza Raportului de Contestații, Comitetul de Selecție va emite Raportul de Selecție (final), în care vor fi înscrise proiectele retrase, neeligibile, eligibile neselectate și eligibile selectate, valoarea acestora, numele solicitanților, iar pentru proiectele eligibile punctajul obținut pentru fiecare criteriu de selecție. Raportul de Selecție va fi semnat de către toți membrii Comitetului de Selecție.

Detalierea procesului de evaluare și selecție a proiectelor la nivelul GAL se găsește în Regulamentul de organizare și funcționare a Comitetului de Selecție și a Comisiei de Soluționare a Contestațiilor GAL Ţara Gugulanilor, postat pe site‐ul www.galtaragugulanilor.ro

Suma maximă nerambursabilă care poate fi acordată pentru finanțarea unui proiect de importanță locală este 86.485,16 Euro/proiect.

Ponderea maximă a intensității sprijinului va fi stabilită astfel:
· pentru operațiunile generatoare de venit: 90%;
· pentru operațiunile generatoare de venit cu utilitate publică: 100%;
· pentru operațiunile negeneratoare de venit: 100%.

[bookmark: _Toc496875483]9.1. Modalitatea de completare a Cererii de finanțare:

Dosarul Cererii de Finanţare conţine Cererea de Finanţare însoţită de anexele tehnice şi administrative, conform listei documentelor prezentată în prezentul Ghid, legate într‐un singur dosar, astfel încât să nu permită detaşarea şi / sau înlocuirea acestora.
Formularul standard al Cererii de Finanţare este prezentat în Anexa 1 la prezentul Ghid şi este disponibil în format electronic, la adresa www.galtaragugulanilor.ro

Cererea de Finanţare trebuie însoţită de anexele prevăzute în modelul Cererii de finanțare. Anexele Cererii de Finanţare fac parte integrantă din aceasta.

Completarea Cererii de Finanţare, inclusiv a anexelor acesteia, se va face conform modelului standard. Modificarea modelului standard (eliminarea, renumerotarea secţiunilor, anexarea documentelor suport în altă ordine decât cea specificată etc.) poate conduce la respingerea Dosarului Cererii de Finanţare pe motiv de neconformitate administrativă.

Cererea de Finanţare trebuie redactată pe calculator, în limba română. Nu sunt acceptate Cereri de Finanţare completate de mână. Dosarul Cererii de finanțare va cuprinde în mod obligatoriu un opis, cu următoarele: Nr. crt. - Titlul documentului - Nr. Pagina (de la..... pâna la.....)

Dosarul Cererii de finanţare va fi legat, iar documentele pe care le conţine numerotate. Pagina opis va fi pagina cu numărul 0 a Cererii de finanțare. Cererea de Finanţare trebuie completată într‐un mod clar şi coerent pentru a înlesni procesul de evaluare a acesteia. În acest sens, se vor furniza numai informaţiile necesare şi relevante, care vor preciza modul în care va fi atins scopul proiectului, avantajele ce vor rezulta din implementarea acestuia şi în ce măsură proiectul contribuie la realizarea obiectivelor programului.
Obiectivele și tipul de investiție prezentate în Cererea de finanțare trebuie să se încadreze în
fișa măsurii din SDL Domeniul de intervenție în care a fost încadrat proiectul prezentat în Cererea de finanțare trebuie să corespundă Domeniului de intervenție prezentat în SDL în cadrul măsurii M6.3 6B

[bookmark: _Toc496875484]9.2 Depunerea Cererii de finanțare:
Solicitanții vor depune la sediul GAL Ţara Gugulanilor dosarul Cererii de Finanţare ce cuprinde Cererea de Finanţare completată și documentele ataşate (conform Listei Documentelor -partea E din Cererea de Finanţare), legate într-un singur dosar, astfel încât să nu permită detaşarea şi/sau înlocuirea documentelor. 
Primirea proiectelor se va face pe toată perioada APELULUI de SELECȚIE lansat, în intervalul orar menționat în cadrul apelului. 
Dosarul cererii de finanțare se depune în 3 (trei) exemplare însoțite de copii electronice, astfel : 
- Un exemplar letric (copie) și un exemplar pe suport electonic (CD), care rămâne la GAL pentru evaluare, selecție și monitorizare. 
- Un exemplar letric (original) și un exemplar pe suport electonic (CD), pentru depunere la AFIR după selecția proiectului la GAL; 
- Un exemplar letric (original) și un exemplar pe suport electonic (CD), care vor rămâne în posesia solicitantului. 
Pentru acele documente care rămân în posesia solicitantului, copiile depuse în Dosarul Cererii de finanțare (Original și Copie) trebuie să conţină menţiunea „Conform cu originalulʺ.

Dosarele Cererilor de finanțare sunt depuse personal de către responsabilul legal, sau de către un împuternicit al responsabilului legal, până la termenul care figurează în apelul de selecție.
Proiectul se va înregistra la GAL Țara Gugulanilor, iar solicitantul primește un bon cu acest număr de înregistrare pe exemplarul 3 .
Numărul de înregistare al Cererii de finanțare se va completa la nivelul OJFI R/CRFIR.
Dosarul Cerererii de Finanţare va fi paginat, cu toate paginile numerotate manual în ordine de la 1 la n în partea dreaptă sus a fiecărui document, unde n este numărul total al paginilor din dosarul complet, inclusiv documentele anexate. Opisul va fi numerotat cu pagina 0. Exemplarele vor fi marcate clar, pe copertă, în partea superioară dreapta, cu „ORIGINAL”, respectiv „COPIE”. Fiecare pagină va purta semnătura și ştampila solicitantului în partea superioară dreapta. 
Solicitantul realizează următorii pași în vederea depunerii dosarului cererii de finanțare pe suport tipărit, la sediul GAL Ţara Gugulanilor: 
- Realizează 2 exemplare (ORIGINAL și COPIE) al Cererii de finanțare pe suport de hârtie; 
- Realizează scan-ul cererii de finanțare și a documentelor administrative anexate (scanarea se va face după numerotarea, semnarea și ștampilarea paginilor în colțul din dreapta sus, aplicarea mențiunii conform cu originalul, unde este cazul) 
- Salvează pe suport electonic (CD): 
a. scan-ul cererii de finanțare și a documentelor administrative anexate; 
b. Cererea de finanțare în format editabil. 

- Dosarul cererii de finanțare va fi legat, sigilat și numerotat, astfel încât să nu permită detașarea și/sau înlocuirea documentelor; 
- Solicitantul va face mențiunea la sfârșitul dosarului: ”Acest dosar conține .... Pagini, numerotate de la 1 la .. ” 
- Solicitantul va rămâne în posesia unui exemplar din dosarul Cererii de finanțare care va conține documentele originale ( în afara celor 2 exemplare depuse la GAL) pe care îl va prezenta la depunere pentru verificarea conformității documentelor. 
Formatul electronic va conține Cererea de finanțare în format editabil, cererea de finanțare și documentele administrative scanate, așa cum sunt ele cerute prin ghidul solicitantului. 

IMPORTANT! 
Va fi atașată o copie electronică (prin scanare) a tuturor documentelor atașate dosarului Cererii de finanțare, salvate ca fișiere distincte cu denumirea conform listei documentelor (secțiunea specifica E din Cererea de finanțare). Scanarea se va efectua dupa finalizarea dosarului înainte de a fi legat, cu o rezoluție de scanare maxim de 300 dpi (minim 200 dpi) în fișiere format PDF. Denumirea fișierelor nu trebuie sa conțina caractere de genul: “~ " # % & * : <> ? / \ { | }”, sau să conțină două puncte succesive “..”. Numărul maxim de caractere ale denumirii unui fișier nu trebuie să fie mai mare de 128, iar numărul maxim de caractere ale denumirii unui director de pe CD/DV D nu trebuie sa fie mai mare de 128 de caractere. 
Piesele desenate care depăşesc formatul A3, se pot ataşa salvate pe CD/DV D direct în format .pdf, la care se va adaugă declaraţia proiectantului privind conformitatea cu planşele originale din Cererea de finanţare. 
Solicitantul este invitat să revină la sediul Grupului de Acţiune Locală Ţara Gugulanilor după evaluarea conformităţii pentru a fi înştiinţat dacă Cererea de finanţare a primit conformitatea inițială sau i se explică cauzele neconformităţii inițiale. 
În cazul în care solicitantul nu acceptă să depună şi documentele originale, acestea vor fi verificate de expert în prezenţa solicitantului. 

Verificarea dosarului Cererii de finanțare 

Verificarea cererilor de finanțare se va face în prima etapă de angajații GAL Ţara Gugulanilor cu atribuții în acest sens, experți externalizați (dacă este cazul) urmând ca proiectele selectate, în urma Raportului de selecție/Raportului de Contestații (dacă este cazul), să fie depuse de solicitant la AFIR. 
Pentru toate proiectele evaluate la nivel GAL, evaluatorii stabiliți cu respectarea prevederilor SDL, vor verifica conformitatea și eligibilitatea proiectelor depuse și vor acorda punctajele aferente fiecărei cereri de finanțare. Toate verificările se realizează în baza fișelor de verificare elaborate la nivelul GAL Ţara Gugulanilor, datate și semnate de către cel puțin doi angajați ai GAL Ţara Gugulanilor cu atribuții în acest sens, pentru respectarea principiului de verificare ”4 ochi” și confidențialitatea datelor din cadrul proiectului. 
Dosarul cererii de finanțare se va verifica în baza următoarelor fișe de verificare: 
· Fișa de verificare a conformității, întocmită de GAL (formular propriu); 
· Fișa de verificare a eligibilității, întocmită de GAL (formular propriu); 
· Fișa de verificare a criteriilor de selecție, întocmită de GAL (formular propriu); 
· Fișa de verificare pe teren, întocmită de GAL (formular propriu) – dacă este cazul; 
· Fișa informații suplimentare, întocmită de GAL (formular propriu) – dacă este cazul; 

În urma procesului de evaluare și selecție vor fi întocmite următoarele documente: 
· Raportul de selecție, întocmit de GAL (formular propriu). 
· Copii ale declarațiilor persoanelor implicate în procesul de evaluare și selecție de la nivelul GAL, privind evitarea conflictului de interese (formular propriu); 
· Raportul de contestații, întocmit de GAL (formular propriu) - dacă este cazul. 

Dosarul Cererii de finanțarea nu va acceptat pentru verificare dacă: 
· Acelaşi solicitant a depus aceeaşi Cerere de finanţare de două ori în perioada licitaţiei de proiecte şi a fost declarată neconformă de fiecare dată; 
· Solicitantul care a renunțat, în cursul procesului de evaluare, la o Cerere de finanțare conformă, nu o mai poate redepune în același apel de depunere a proiectelor.


Verificarea conformitătii cererii de finantare 

Verificarea conformităţii Cererii de Finanţare şi a anexelor acesteia se realizează pe baza Fişei de Verificare a Conformităţii pentru Măsura 6.3/6B și a metodologiei aferente, elaborată de GAL Ţara Gugulanilor și afișată pe site-ul www.galtaragugulanilor.ro. 

Pentru conformitate, experţii tehnici ai GAL vor verifica: 
a. Dosarul Cererii respectă cerințele de conformitate menționate în cadrul Ghidului Solicitantului aferent măsurii; 
b. Dosarul Cererii de finanțare este prezentat în format tipărit şi electronic, în numărul de exemplare solicitat și cu anexele tehnice solicitate în termen de valabilitate. 
c. Expertul GAL va verifica dacă fiecare exemplar din Cererea de finanţare a fost legat, paginat şi opisat, cu toate paginile numerotate manual în ordine de la 1 la n în partea dreaptă sus a fiecărui document, unde n este numărul total al paginilor din dosarul complet, inclusiv documentele anexate, astfel încât să nu permită detaşarea şi/sau înlocuirea documentelor. 
d. Copiile documentelor originale care rămân în posesia solicitantului (ex: act de proprietate, bilanţ contabil vizat de administraţia financiară), trebuie să conţină menţiunea „Conform cu originalul”. Exemplarul - copie va avea înscris pe copertă, în partea superioară dreaptă, menţiunea «COPIE». 

Evaluatorii emit fișa de conformitate a cererii în aceeași zi sau maxim 2 zile lucrătoare dacă sunt mai multe sesiuni deschise, solicitantul/reprezentantul legal urmând să semneze de luare la cunoștință pe Fișa de conformitate. Solicitantul are obligaţia de a lua la cunoştinţă prin semnătura fişa de verificare a conformităţii. În cazul în care solicitantul nu doreşte să semneze de luare la cunoştinţă, expertul va consemna acest fapt pe fişa de verificare a conformităţii prin menţiunea “Solicitatul refuză să semneze”. 
În cazul în care sunt necesare informații suplimentare, termenul de emitere a Fișei de informații suplimentare privind conformitatea va fi de maximum 2 zile de la data înregistrării proiectului la GAL. Răspunsul solicitantului privind informațiile suplimentare va fi de maximum 3 zile de la primirea Fișei de informații suplimentare privind conformitatea. Dacă în urma solicitării informațiilor suplimentare, solicitantul trebuie să prezinte documente emise de alte instituții, aceste documente trebuie să fie emise la o dată anterioară depunerii cererii de finanțare la GAL.

După verificarea conformității cererii de finanțare pot exista două variante: 
a. Cererea de Finanţare este declarată conformă, caz în care se va trece la următoarea etapă de verificare; 
b. Cererea de Finanţare este declarată neconformă, caz în care un exemplar al cererii de finanțare (exemplar Original) va fi restituit solicitantului (reprezentantul legal va înainta la GAL Ţara Gugulanilor o cerere de renunțare la Cererea de Finanțare, completată, înregistrată şi semnată de către acesta), pe baza unui proces-verbal de restituire, încheiat în 2 exemplare, semnat de ambele părți. Un exemplar al Cererii de Finanțare (copie) este necesar să rămână la GALŢata Gugulanilor, pentru verificări ulterioare (Audit, Direcția Generală Control, Antifraudă și Inspecții – DGCAI, Curtea de Conturi, eventuale contestații, etc). 

Cererile de Finanţare declarate neconforme pot fi corectate/completate și redepuse de către solicitanți în cadrul aceleiași sesiuni de finanțare – dacă sesiunea mai este deschisă – sau în cadrul următoarei sesiuni de finanțare lansate de GAL pentru aceeași măsură. 
Aceeaşi Cerere de Finanţare poate fi declarată neconformă de maximum două ori în cadrul unui apel de selecție a proiectelor. 
Solicitantul care a renunţat, în cursul procesului de evaluare, la o Cerere de Finanţare conformă, nu o mai poate redepune în aceeaşi sesi une de depunere a proiectelor. 
La nivelul GAL Ţara Gugulanilor se va arhiva documentația aferentă cererii de finanțare, conform procedurii interne de arhivare.

Verificarea eligibilității cererii de finanțare
Verificarea eligibilității Cererii de Finanţare şi a anexelor acesteia realizează pe baza Fișei de verificare a eligibilității și a metodologiei aferente Măsurii, elaborată de GAL și afișată pe site-ul www.galtaragugulanilor.ro.

Pentru eligibilitate se vor verifica: 
· Eligibilitatea solicitantului, a acțiunilor și a cheltuielilor prevăzute în proiect; 
· Criteriile de eligibilitate; 
· Toate documentele anexate. 

Fișa de verificare a eligibilității se emite în maxim 15 zile lucrătoare de la data semnării conformității, în contextul în care nu se solicită informații suplimentare și nu se efectuează vizita de verificare în teren. În cazul în care, experții GAL stabilesc, că proiectul necesită verificarea pe teren, atunci fișa de verificare a eligibilității se emite în maxim 10 zile lucrătoare de la data semnării conformității. 
În cazul în care restul documentelor din Cererea de Finanțare nu sunt în conformitate cu forma cerută conform anexei „Documentele necesare întocmirii Cererii de Finanțare”, Cererea de Finanțare va fi declarată neeligibilă. 
Asociația GAL Ţara Gugulanilor îşi rezervă dreptul de a solicita documente sau informaţii suplimentare dacă, pe parcursul verificărilor, se constată că este necesar. În cazul în care sunt necesare informații suplimentare, termenul de emitere a Fișei de informații suplimentare privind eligibilitatea va fi de maximum 2 zile de la data întocmirea fișei de eligibilitate. Răspunsul solicitantului privind informațiile suplimentare va fi transmis în maximum 3 zile de la primirea Fișei de informații suplimentare privind eligibilitatea. 
Pentru criteriile de eligibilitate și selecție se pot solicita clarificări, documente suplimentare fără înlocuirea documentelor obligatorii la depunerea Cererii de Finanțare. 
Informațiile transmise de solicitant în răspunsul la informaţii suplimentare dar nesolicitate de expert, nu vor fi luate în considerare la evaluarea proiectului. Cazurile în care expertul evaluator poate solicita informaţii suplimentare sunt următoarele: 
· În cazul în care documentaţia tehnico‐economică (Memoriul Justificativ/ Studiul de Fezabilitate/Documentatia de Avizare pentru Lucrari de Intervenţii conţine informaţii insuficiente pentru  clarificarea unui criteriu de eligibilitate sau există informaţii contradictorii în interiorul ei, ori, faţă de cele menţionate în Cererea de Finanţare. 
· În caz de suspiciune privitoare la amplasamentul investiţiei, se poate solicita extras de Carte funciară şi în situaţiile în care nu este obligatorie depunerea acestui document. 
· În cazul în care avizele, acordurile, autorizaţiile au fost eliberate de către autorităţile emitente într‐o formă care nu respectă protocoalele încheiate între AFIR și instituţiile respective. 
· În cazul în care în bugetul indicativ (inclusiv devizele financiare şi devizele pe obiect) există diferenţe de calcul sau încadrarea categoriilor de cheltuieli eligibile/neeligibile nu este facută corect. 
· Alte situații temeinic justificate de către experții GAL Ţara Gugulanilor. Clarificările admise vor face parte integrantă din Cererea de finanțare, în cazul în care proiectul va fi aprobat. 
În urma verificărilor pot exista următoarele situații: 
· proiectul este eligibil, caz în care proiectul va trece la etapa de verificare a criteriilor de selecție. 
· proiectul este neeligibil, caz în care solicitantul va fi înștiințat cu privire la acest aspect. În acest caz, un exemplar al Cererii de finanțare (originalul) va fi restituit solicitantului (reprezentantul legal va înainta la GAL Ţara Gugulanilor o cerere de restituire/renunțare la Cererea de Finanțare, completată, înregistrată şi semnată de către acesta), pe baza unui proces-verbal de restituire, încheiat în 2 exemplare, semnat de ambele părți. Al treilea exemplar (copie) al Cererilor de finanțare declarate neeligibile va rămâne la GAL, pentru eventuale verificări ulterioare (Audit, DCA, Curtea de Conturi, comisari europeni, eventuale contestații etc.). 
Concluziiile privind verificarea eligibilității se vor face, doar după vizita în teren, dacă este cazul. 
Cererile de Finanţare declarate neeligibile pot fi corectate/completate și redepuse de către solicitant în cadrul următorului apel de selecție lansat de GAL Ţara Gugulanilor  pentru aceeași măsură.

Verificarea pe teren a cererilor de finanțare 
Pentru proiectele de investiții, în etapa de evaluare a proiectului, exceptând situația în care în urma verificării documentare a condițiilor de eligibilitate este evidentă neeligibilitatea cererii de finanțare, experții GAL pot realiza vizite pe teren, dacă se consideră necesar. Concluzia privind respectarea condițiilor de eligibilitate pentru Cererile de Finanțare pentru care s-a decis verificarea pe teren se va formula numai după verificarea pe teren. 
Verificarea pe teren se realizează pe baza Fișei de Verificare pe teren și metodologia de aplicat, aferentă Măsurii , elaborată de GAL și afișată pe site-ul www.galtaragugulanilor.ro. 
Scopul verificării pe teren este de a controla datele și informațiile cuprinse în anexele tehnice și administrative ale Cererii de Finațare și concordanța acestora cu elementele existente pe aplasamentul propus. Se procedează la verificarea anumitor criterii de eligibilitate evidențiate în etapa verificării administrative prin comprație cu realitatea de pe teren, pentru a se obține o decizie rezonabilă privind corectitudinea încadrării în criteriile de eligibilitate și selecție. 
În cazul în care proiectul face obiectul controlului pe teren, solicitantul va fi notificat cu privire la acest aspect, acestuia i se va înmâna o copie a Fișei de verificare pe teren. Verificarea în teren se face conform Metodologiei pentru verificarea pe teren, specifice fiecărei măsuri (existentă la sfârşitul Fişei de verificare pe teren). La dosarul administrativ al cererii de finanțare, întocmit de experții GAL, se va depune doar fișa de verificare pe teren, fără partea de metodologie. 
Concluzia verificării pe teren se va consemna în Fișa de verificare pe teren. Expertul GAL va bifa dacă cele observate în cursul verificării pe teren corespund sau nu corespund cu Cererea de finanţare. Se completa rubrica Obervații dacă este cazul.

Verificarea criteriilor de selecție 
Verificarea criteriilor de selecție se realizează pentru toate Cererile de finanțare declarate eligibile. Punctajul fiecărui proiect se va calcula în baza informațiilor furnizate de solicitant în cererea de finanțare, documentelor atașate acesteia și în baza punctajelor aferente criteriilor de selecție stabilite în prezentul ghid. Experții GAL vor completa Fișa de verificare a criteriilor de selecție. 
Evaluarea criteriilor de selecție se face numai în baza documentelor depuse odată cu Dosarul Cererii de Finanțare. 
După verificarea criteriilor de selecție, proiectele eligibile vor fi înaintate Comitetului de selecție. 
Pentru proiectele cu același punctaj, departajarea se face conform criteriilor de departajare aferente Măsurii, 
Fișa de verificare a criteriilor de selecție va fi completată și semnată, pentru toate proiectele declarate eligibile, de către 2 angajați ai GAL care participă la procesul de selecție. 

Selecţia proiectelor
Proiectele vor fi aprobate într-un comitet comun, care va reuni experții evaluatori (minim 2) și Comitetul de Selecție din cadrul GAL Ţara Gugulanilor. Dupa efectuarea evaluării proiectelor de către evaluatori și/sau evaluatori externi (acolo unde este necesar), comitetul de selecție va lua decizia finală, luând în considerare și criteriile de selecție. Procedura de selecție și procesul de verificare a a contestațiilor aplicat de Comitetul de selecție al Asociației Grupul de Acțiune Locală Ţara Gugulanilor va fi în conformitate cu Strategia de Dezvoltare Locală și se vor parcurge în mod obligatoriu toate etapele prevăzute în Capitolul XI din SDL din procedura de evaluare și selecție.
Comitetul de selecție este format din 7 membri ai parteneriatului. Pentru fiecare membru al comitetului de selecție există un membru supleant. La selecția proiectelor, se va aplica regula „dublului cvorum”, respectiv pentru validarea voturilor, este necesar ca în momentul selecției să fie prezenți cel puțin 50% din membrii comitetului de selecție, din care peste 50% să fie din mediul privat și societate civilă. Dacă unul dintre membrii comitetului de selecție constată că se află într-o situație de conflict de interese în raport cu unul dintre solicitanții proiectelor depuse pentru selecție, acesta nu are drept de vot și nu va participa la întâlnirea comitetului respectiv. 
Comitetul de Selecție din cadrul GAL, va verifica dacă proiectele propuse spre finanțare răspund obiectivelor propuse din SDL. Proiectele care nu corespund obiectivelor și priorităților stabilite în SDL pe baza căreia GAL a fost selectat, nu vor fi selectate în vederea finanțării. 
Selecția proiectelor eligibile se face în ordinea descrescătoare a punctajului de selecţie, în cadrul alocării disponibile pentru selecţie. În cazul proiectelor cu acelaşi punctaj, departajarea acestora se face conform criteriilor de departajare menționate în prezentul ghid. 
După încheierea etapei de verificare a conformității, eligibilității și criteriilor de selecție a tuturor proiectelor depuse în cadrul apelului/sesiunii de proiecte, experții GAL vor emite un Raport de Evaluare. 
Raportul de evaluare va conține: denumirea măsurii, perioada apelului de selecție, numărul și data avizării apelului de selecție, bugetul alocat apelului de selecție, numărul de proiecte depuse, valoarea totală eligibilă a proiectelor depuse, numărul de proiecte conforme, numărul de proiecte neconforme, numărul de proiecte neeligibile, numărul de proiecte eligibile, valoarea totală eligibilă a proiectelor eligibile, numele solicitanților, sediul și denumirea proiectului, punctajul pentru proiectele eligibile, iar pentru identificarea/prevenirea unui potenţial conflict de interese – calitatea de membru în GAL. Raportul de evaluare se emite în maxim 15 zile de la incheierea sesiunii la GAL Ţara Gugulanilor. 
În baza Raportului de evaluare, angajații GAL vor convoca întrunirea Comitetului de Selecție, ținând cont de politica de evitare a conflictului de interese. 
GAL Ţara Gugulanilor va transmite către CDRJ Deva invitația de participare la întrunirea Comitetului de Selecție. 
Raportul de evaluare va fi înmânat membrilor Comitetului de Selecție și va fi afișat pe site-ul GAL www.galtaragugulanilor.ro 

Raportul de Selecție Intermediar 
După încheierea procesului de evaluare și selecţie, Comitetul de Selecţie elaborează şi aprobă un Raport de Selecţie (Intermediar), care se publică pe pagina de web www.galtaragugulanilor.ro la secțiunea Finanțare/ Rapoarte de Selecție. 
În baza acestuia, GAL va transmite rezultatele selecţiei către solicitanţi.

Dacă în cadrul sesiunii de depunere proiecte, valoarea totală a proiectelor depuse și declarate eligibile este mai mare decât bugetul alocat sesiunii respective, GAL Ţara Gugulanilor va întocmi un Raport de Selecție Intermediar. Lista proiectelor incluse în Raportul de Selecție Intermediar se ordonează în ordinea descrescătoare a punctajului de selecţie, până la incidența alocării financiare aferente sesiunii de depunere proiecte sau în funcţie de data depunerii proiectului. 
Acest raport se publică pe site-ul GAL, se afișează la sediul GAL și se transmite solicitanților, în acceași zi sau cel târziu în ziua următoare, Notificarea de eligibilitate/neeligibilitate a proiectului. În cazul în care un proiect este declarat neeligibil, în Notificarea de neeligibilitate vor fi indicate criteriile de eligibilitate care nu au fost îndeplinite precum şi cauzele care au condus la neeligibilitatea proiectului. În cazul în care proiectul este eligibil, Notificarea de eligibilitate va menționa faptul că proiectul a fost declarat eligibil. 

Raportul de Selecție Final 
Dacă în cadrul apelului de selecție a proiectelor nu a fost absorbit fondul pus la dispoziție la începerea sesiunii, atunci se va întocmi direct un Raport de Selecție Final, selecția proiectelor eligibile urmând a se face în ordinea descrescătoare a punctajului de selecţie, până la incidența alocării financiare aferente apelului de selecție. 
Raportul de Selecție Final se publică pe site-ul GAL Ţara Gugulanilor și se transmite solicitanților, în aceeași zi sau cel târziu în ziua următoare, Notificarea cererilor de finanțare selectate/neselectate, în care vor fi indicate punctajul obținut pentru fiecare criteriu de selecție precum şi cauzele care au condus la neselectarea proiectului (dacă este cazul). 
Solicitanții au dreptul de a contesta, rezultatele din Raportul de selecție aferent fiecărei măsuri, în termen de 5 zile lucrătoare de la primirea notificării sau de la publicarea Raportului de selecție. 
Contestațiile se depun în scris la sediul asociației GAL Ţara Gugulanilor din Comuna Obreja, nr. 405, jud. Caraş-Severin sau pe galtaragugulanilor@yahoo.com 
Contestația trebuie să fie semnată și ștampilată de către reprezentantul legal al solicitantului. Analizarea contestaţiilor se realizează de către experţii din cadrul GAL pentru măsurile delegate conform procedurii de evaluare care a stat la baza evaluării şi scorării proiectului în cauză. În mod obligatoriu, contestaţiile vor fi analizate de către alţi experţi care nu au participat la evaluarea iniţială a proiectelor. În situaţia în care există aspecte de ordin tehnic sau juridic care necesită o opinie de specialitate care excede sfera de competenţă a experților GAL permanenţi, Comisia de Contestaţii poate solicita în scris opinia unui alt expert, ce va avea un rol consultativ. Opiniile de specialitate ale expertului consultat sunt consemnate într-un proces verbal şi asumâate sub semnătură de către aceştia, constituind o anexă la minută. 
Vor fi considerate contestaţii şi analizate în baza prezentei proceduri doar acele solicitări care contestă elemente tehnice sau legale legate de eligibilitatea proiectului depus și/sau valoarea proiectului declarată eligibilă/valoarea sau intensitatea sprijinului public acordat pentru proiectul depus. 
Contestațiile depuse de solicitanți sunt analizate de Comisia de contestații a GAL, care întocmește un Raport de soluționare a contestațiilor. Lucrările şi deciziile Comisiei de Contestaţii se consemnează într-o minută întocmită de secretariatul Comisei. 
În urma analizei raportului şi a documentelor justificative aferente unei contestaţii, Comisia de Contestaţii poate solicita GAL copii ale unor documente justificative suplimentare din dosarul cererii de finanţare sau după caz consultarea întregului dosar aferent cererii de finanţare. 
Termenul de analizare a tuturor contestaţiilor depuse pentru o măsură este de 3 zile de la expirarea termenului maxim de depunere a contestaţiilor şi poate fi prelungit cu încă maxim 3 zile lucrătoare, dacă la nivelul departamentului tehnic al GAL-ului se analizează contestaţii depuse pe două sau mai multe măsuri, dacă numărul de contestaţii depuse este foarte mare, sau dacă perioada de analiză a contestaţiilor se suprapune cu sesiuni de verificare. În cazul în care se constată că aceste contestații sunt justificate, Comisia propune corectarea Raportului de Selecție. 
După încheierea termenului de soluționare a contestaților, în baza Raportului Comisiei de Contestații, dacă este cazul, în termen de maxim 3 zile va fi întrunit Comitetul de Selecție. Acesta va emite Raportul de Selecție Final în care vor fi înscrise proiectele retrase, neeligibile, eligibile neselectate și eligibile selectate, valoarea acestora, numele solicitanților, iar pentru proiectele eligibile punctajul obținut pentru fiecare criteriu de selecție. 
Raportul de selecție final al apelului de selecție (după soluționarea contestațiilor) se publică pe website-ul GAL www.galtaragugulanilor.ro, la sediul primăriilor din comunele partenere, iar solicitanților li se transmite Notificarea de selecție finală in max 3 zile de la aprobarea Raportului.

Depunerea Dosarului Cererii de Finanțare la OJFIR/CRFIR 
La nivelul CRFIR se vor verifica proiectele cu construcții – montaj (indiferent de tipul de beneficiar), precum și proiectele de investiții aferente beneficiarilor publici. La nivelul OJFIR se vor verifica proiectele cu achiziții simple (fără construcții – montaj) și proiectele cu sprijin forfetar și proiectele de servicii. 
În cazul în care proiectul este amplasat pe teritoriul mai multor județe, acesta va fi depus la structura județeană pe raza căruia investiția proiectului este predominantă din punct de vedere valoric. 
La depunerea proiectului trebuie să fie prezent solicitantul sau un împuternicit al acestuia. În cazul în care solicitantul dorește, îl poate împuternici pe reprezentantul GAL să depună proiectul. 
Cererea de finanțare se depune la nivelul SL IN-OJFIR în format letric în original – 1 exemplar, împreună cu formatul electronic (CD –1 exemplar, care va cuprinde scan-ul Cererii de finanțare) la expertul Compartimentului Evaluare (CE) al Serviciului LEADER și Investiții Non-agricole de la nivelul OJFIR. Pentru acele documente care rămân în posesia solicitantului, copiile depuse în Dosarul Cererii de finanțare trebuie să conţină menţiunea „Conform cu originalul″. În vederea încheierii contractului de finanțare, solicitanții declarați eligibili vor trebui să prezinte obligatoriu documentele specifice precizate în cadrul Cererii de finanțare în original, în vederea verificării conformității. 
Dosarul cererii de finanțare conține Cererea de finanțare, însoțită de anexele administrative conform listei documentelor, legate într‐un singur dosar, astfel încât să nu permită detașarea şi/sau înlocuirea documentelor. Toate Cererile de finanțare depuse la structurile teritoriale ale AFIR trebuie să fie însoțite în mod obligatoriu de: 
· Fișa de verificare a conformității, întocmită de GAL (formular propriu); 
· Fișa de verificare a eligibilității, întocmită de GAL (formular propriu); 
· Fișa de verificare a criteriilor de selecție, întocmită de GAL (formular propriu); 
· Fișa de verificare pe teren, întocmită de GAL (formular propriu) – dacă este cazul; 
· Fișa informații suplimentare (formular propriu) – dacă este cazul; 
· Raportul de selecție, întocmit de GAL (formular propriu); 
· Copii ale declarațiilor persoanelor implicate în procesul de evaluare și selecție de la nivelul GAL, privind evitarea conflictului de interese (formular propriu); 
· Raportul de contestații, întocmit de GAL (formular propriu) - dacă este cazul. 

Pe durata procesului de evaluare, solicitanții, personalul GAL și personal ul AFIR vor respecta legislația incidentă, precum și versiunea Ghidului de implementare și a Manualului de procedură pentru Sub‐măsura 19.2  în vigoare la momentul publicării apelului de selecție de către GAL. În situația în care, pe parcursul derulării apelului de selecție intervin modificări ale legislației, perioada aferentă sesiunii de depunere va fi prelungită cu 10 zile pentru a permite solicitanților depunerea proiectelor în conformitate cu cerințele apelului de selecție adaptate noilor prevederi legislative.

Verificarea Dosarului Cererii de Finanțare la OJFIR/CRFIR 
La nivel de CRFIR/OJFIR, proiectele selectate de către GAL Ţara Gugulanilor vor fi supuse verificării încadrării proiectului și verificarea eligibilității Cererilor de finanțare. 
Verificarea încadrării proiectului se realizează la nivelul serviciului de specialitate responsabil din cadrul OJFIR/CRFIR. 
În cazul în care se constată erori de formă (de ex.: omisiuni privind bifarea anumitor casete - inclusiv din Cererea de finanțare, semnării anumitor pagini, atașării unor documente obligatorii) expertul OJFIR/CRFIR poate solicita informații suplimentare. Experții OJFIR/CRFIR pot solicita documente și informații suplimentare (formular E3.4L) în etapa de verificare a încadrării proiectului, către GAL sau solicitant (în funcție de natura informațiilor solicitate), termenul de răspuns fiind de maximum cinci zile de la momentul luării la cunoștință de către solicitant/GAL. Dacă în urma solicitării informațiilor suplimentare, solicitantul trebuie să prezinte documente, aceste documente trebuie să fie emise la o dată anterioară depunerii Cererii de finanțare la GAL/AFIR. 
Fișa de verificare a încadrării proiectului (E1.2. 1L) cuprinde două părți: 
· Partea I – verificarea conformității documentelor 
Expertul OJFIR/CRFIR care primește cererea de finanțare trebuie să se asigure de prezența fișelor de verificare (conformitate, eligibilitate, criterii de selecție, verificare pe teren – dacă este cazul), a Raportului de selecție și a Raportului de contestații, dacă este cazul, întocmite de GAL și de copiile declarațiilor privind evitarea conflictului de interese. Raportul de selecție va prezenta semnătura reprezentantului CDRJ care supervizează procesul de selecție. Reprezentantul CDRJ va menționa pe Raportul de selecție faptul că GAL Ţara Gugulanilor a respectat principiile de selecție din fișa măsurii 6.3/ 6B din SDL, precum și dispozițiile minime obligatorii privind asigurarea transparenței apelului de selecție respectiv, așa cum sunt menționate în Ghidul de implementare aferent Sub-măsurii 19.2. Semnătura reprezentantului CDRJ pe Raportul de selecție validează conformitatea procesului de selecție față de prevederile din SDL. În cazul în care, conform prevederilor statutare, este mandatată o altă persoană (diferită de reprezentantul legal) din partea oricărei entități juridice participante la procesul de selecție (inclusiv GAL) să avizeze Raportul de selecție, la dosarul administrativ al GAL trebuie atașat documentul prin care această persoană este mandatată în acest sens. 
Cererile de finanțare pentru care concluzia verificării a fost ”neconform”, ca urmare a verificării punctelor specificate în Partea I, se returnează reprezentantului GAL/solicitantului (după caz). În acest caz, proiectul poate fi redepus, cu documentația pentru care a fost declarat neconform, refăcută. Redepunerea se poate face în baza aceluiași Raport de selecție. 
Aceeași Cerere de finanțare poate fi depusă de maximum două ori, în baza aceluiași Raport de selecție. În cazul în care concluzia verificării conformității (Partea I) este de două ori „neconform”, Cererea de finanțare se returnează solicitantului, iar acesta poate redepune proiectul la următorul Apel de selecție lansat de GAL, pe aceeași măsură. 
· Partea a II-a – Verificarea încadrării proiectului 
În cazul măsurilor de investiții, se va verifica încadrarea corectă a proiectului, respectiv utilizarea corectă a Cererii de finanțare folosită pentru depunere. Se va utiliza ca bază de verificare descrierea măsurii aferente, existentă în SDL a GAL care a selectat proiectul, respectiv încadrarea corectă în Domeniul de intervenție principal al măsurii (conform Regulamentului (UE) nr. 1305/2013) corelat cu indicatorii specifici corespunzători domeniului de intervenție. 
Cererile de finanțare pentru care concluzia verificării a fost „neconform“, în baza unuia sau mai multor puncte de verificare din Partea a II-a, vor fi înapoiate GAL/solicitanților. Solicitanții pot reface proiectul și îl pot redepune la GAL în cadrul următorului Apel de selecție lansat de GAL pentru aceeași măsură, urmând să fie depus la OJFIR în baza unui alt Raport de selecție. 
O Cerere de finanțare pentru care concluzia a fost că proiectul nu este încadrat corect de două ori pentru puncte de verificare specifice formularului E1.2. 1L – Partea a II – a, în cadrul sesiunii unice de primire a proiectelor lansată de AFIR, nu va mai fi acceptată pentru verificare. 
De asemenea, o Cerere de finanțare declarată conformă și retrasă de către solicitant (de două ori) , nu va mai fi acceptată pentru verificare la OJFIR/CRFIR. 
Pentru proiectele depuse în cadrul Sub-măsurii 19.2, indiferent de specific, retragerea cererii de finanțare se realizează în baza prevederilor Manualului de procedură pentru evaluarea, selectarea și contractarea cererilor de finanțare pentru proiecte de investiții,cod manual M01 - 01. 

· Verificarea eligibilității Cererilor de finanțare 
Verificarea eligibilității Cererilor de finanțare se realizează la nivelul OJFIR sau CRFIR, în funcție de tipul de proiect. Experții OJFIR/CRFIR vor completa Fișa de evaluare generală a proiectului (E1.2L) în ceea ce privește verificarea condițiilor de eligibilitate și a documentelor solicitate. Încadrarea în domeniile de intervenție și indicatorii de monitorizare vor respecta prevederile fișei măsurii din SDL, respectiv cerințele din apelul de selecție lansat de GAL, verificarea realizându-se la nivelul AFIR în etapa de verificare a încadrării proiectului (formular E 1.2.1L). Verificarea concordanței cu originalul a documentelor atașate la Cererea de finanțare se va realiza înainte de încheierea contractului de finanțare, când solicitantul declarat eligibil va prezenta originalele documentelor atașate în copie la Cererea de finanțare, odată cu documentele solicitate în vederea contractării. 
Pentru toate proiectele finanțate prin Sub-măsura 19.2, expertul va analiza, la punctul de verificare a Declarației pe propria răspundere a solicitantului, dacă există riscul dublei finanțări, prin compararea documentelor depuse referitoare la elementele de identificare ale serviciilor/investiției finanțate prin alte programe sau măsuri din PNDR, cu elementele descrise în cererea de finanțare. 
În vederea verificării eligibilității, expertul OJFIR/CRFIR va consulta inclusiv prevederile SDL - anexă la Acordul– cadru de finanțare încheiat între GAL și AFIR pentru Sub-măsura 19.4 - „Sprijin pentru cheltuieli de funcționare și animare“. 
Pentru proiectele de investiții în etapa de evaluare a proiectului, exceptând situația în care în urma verificării documentare a condițiilor de eligibilitate este evidentă neeligibilitatea Cererii de finanțare, experții verificatori vor realiza vizita pe teren (înștiințând, în prealabil și reprezentanții GAL, care pot asista la verificare, în calitate de observatori), pentru toate proiectele care vizează modernizări (inclusiv dotări), extinderi, renovări, în scopul asigurării că datele şi informaţiile cuprinse în anexele tehnice şi administrative corespund cu elementele existente pe amplasamentul propus, în sensul corelării acestora. Concluzia privind respectarea condițiilor de eligibilitate pentru Cererile de finanțare pentru care s-a decis verificarea pe teren se va da numai după verificarea pe teren.
Expertul verificator poate să solicite informații suplimentare în etapa de verificare a eligibilității, dacă este cazul, în următoarele situații: 
- informațiile prezentate sunt insuficiente pentru clarificarea unor criterii de eligiblitate; 
- prezentarea unor informații contradictorii în cadrul documentelor aferente Cererii de finanțare; 
- prezentarea unor documente obligatorii specifice proiectului, care nu respectă formatul standard (nu sunt conforme); 
- necesitatea prezentării unor documente suplimentare fără înlocuirea documentelor obligatorii la depunerea Cererii de finanțare; 
- necesitatea corectării bugetului indicativ. 
Dacă în urma solicitării informațiilor suplimentare, solicitantul trebuie să prezinte documente emise de alte instituții, aceste documente trebuie să facă dovada îndeplinirii condițiilor de eligibilitate la momentul depunerii Cererii de finanțare. 
Solicitările de informații suplimentare (formular E3.4L) pot fi adresate, ca regulă generală, o singură dată de către entitatea la care se află în evaluare cererea de finanțare solicitantului sau GAL-ului, în funcție de natura informațiilor solicitate. Termenul de răspuns la solicitarea de informații suplimentare nu poate depăși cinci zile de la momentul luării la cunoștință de către solicitant/GAL. Clarificările admise vor face parte integrantă din Cererea de finanțare, în cazul în care proiectul va fi aprobat. În situații excepționale, se pot solicita și alte clarificări, a căror necesitate a apărut ulterior transmiterii răspunsului la informațiile suplimentare solicitate inițial. 
Un exemplar al Cererilor de finanțare (copie, în format electronic - CD/DVD) care au fost declarate neeligibile de către OJFIR/CRFIR vor fi restituite solicitanților (la cerere), pe baza unui proces-verbal de restituire, încheiat în 2 exemplare, semnat de ambele părți. 
Acestea pot fi corectate/completate și redepuse de către solicitanți la GAL, în cadrul următorului Apel de selecție lansat de GAL pentru aceeași măsură. Cererile de finanțare refăcute vor intra din nou într-un proces de evaluare și selecție la GAL și vor fi redepuse la OJFIR în baza Raportului de selecție aferent noului Apel de selecție lansat de către GAL pentru aceeași măsură. Exemplarul original al Cererii de finanțare declarată neeligibilă va rămâne la entitatea la care a fost verificată (structura responsabilă din cadrul AFIR), pentru eventuale verificări ulterioare (Audit, DCA, Curtea de Conturi, comisari europeni, eventuale contestații etc.). 
Atenție! În etapa de evaluare derulată la nivelul AFIR, experții structurilor teritoriale ale Agenției nu vor completa Fișa de evaluare a criteriilor de selecție, aceasta fiind întocmită de GAL Ţara Gugulanilor și depusă odată cu Cererea de fianțare. 

După evaluarea Cererii de finanțare, inclusiv după semnarea angajamentului legal, AFIR poate dispune reverificarea proiectului, ca urmare a unei sesizări externe sau ca urmare a unei autosesizări cu privire la existența unor posibile erori de verificare a cerințelor de conformitate și a criteriilor de eligibilitate. Dacă în urma reverificării se constată nerespectarea acestor cerințe, proiectele respective vor fi declarate neconforme/neeligibile. 
După finalizarea procesului de verificare a încadrării proiectului și a eligibilității, solicitanţii ale căror Cereri de finanţare au fost declarate eligibile/neeligibile precum și GAL-urile care au realizat selecția proiectelor vor fi notificaţi de către OJFIR/CRFIR privind rezultatul verificării Cererilor de finanțare. GAL va primi o copie a formularului E6.8. 1L comunicat solicitantului, prin fax/poștă/e-mail cu confirmare de primire. 
Contestaţiile privind decizia de finanţare a proiectelor rezultată ca urmare a verificării eligibilității de către OJFIR/CRFIR pot fi depuse de către solicitant în termen de cinci zile de la primirea notificării (data luării la cunoștință de către solicitant), la sediul OJFIR/CRFIR care a analizat proiectul, de unde va fi redirecționată spre soluționare către o structură AFIR superioară/diferită de cea care a verificat inițial proiectul Un solicitant poate depune o singură contestație aferentă unui proiect. Vor fi considerate contestații și analizate doar acele solicitări care contestă elemente tehnice sau legale legate de eligibilitatea proiectului depus și/sau valoarea proiectului declarată eligibilă/valoarea sau intensitatea sprijinului public acordat pentru proiectul depus. 
Termenul maxim pentru a răspunde contestaţiilor adresate este de 30 de zile calendaristice de la data înregistrării la structura care o soluționează. 
Un expert din cadrul serviciului care a instrumentat contestația va transmite (pe fax/poștă/e-mail, cu confirmare de primire) solicitantului și GAL-ului formularul E6.8.2L – Notificarea solicitantului privind contestația depusă și o copie a Raportului de contestații. 
În cazul în care, în urma unei contestații, bugetul indicativ și planul financiar sunt refăcute de către experții verificatori, solicitantantul și GAL-ul vor fi înștiințați privind modificările prin notificare. Contractul de finanțare va avea, ca anexă, aceste documente refăcute. În cazul în care solicitantul nu este de acord cu bugetul și planul financiar modificat, contractul de finanțare nu se va încheia.

[bookmark: _Toc496875485]10. Documentele necesare întocmirii Cererii de Finanţare

1. Studiu de fezabilitate pentru proiectele ce prevăd lucrări, însoțite de documentația de avizare pentru lucrări de intervenții, întocmite, avizate și verificate în condițiile legii și însoțite de toate studiile, expertizele, avizele și acordurile specific fiecărui tip de intervenție în conformitate cu reglementările în vigoare; întocmite conform legislaţiei în vigoare privind conţinutului cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiecte de investiţii şi lucrări de intervenţii. Conform prevederilor art.8 (3) (c) din HG 226/2015, pentru justificarea rezonabilităţii preţurilor pentru investiția de bază, proiectantul va avea în vedere prevederile HG 363/2010 privind aprobarea standardelor de cost pentru obiective de investiţii finanţate din fonduri publice, cu modificările şi completările ulterioare şi va menţiona sursa de preţuri folosită.

2. Memoriu justificativ pentru proiectele care prevăd achiziție de utilaje/echipamente (însoțit de cel puțin o ofertă pentru utilajele/echipamentele ce se doresc a fi achiziționate), întocmit conform legislaţiei în vigoare privind conţinutul cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiecte de investiţii şi lucrări de intervenţii. Conform prevederilor art.8 (3) (c) din HG 226/2015, pentru justificarea rezonabilităţii preţurilor pentru investiția de bază, proiectantul va avea în vedere prevederile HG 363/2010 privind aprobarea standardelor de cost pentru obiective de investiţii finanţate din fonduri publice, cu modificările şi completările ulterioare şi va menţiona sursa de preţuri folosită.

3. Certificat de Urbanism, valabil la data depunerii Cererii de Finanţare, eliberat în condiţiile Legii nr.50/1991, republicată cu modificările și completările ulterioare, privind autorizarea executării lucrărilor de construcţii. În Cererea de Finanţare trebuie specificat numele proiectului/investiţiei așa cum este menţionat în Certificatul de Urbanism pentru proiectele care prevad lucrări de construcții.

3.1. Inventarul bunurilor ce aparţin domeniului public al comunei/comunelor, întocmit conform legislaţiei în vigoare privind proprietatea publică şi regimul juridic al acesteia, atestat prin Hotărâre a Guvernului şi publicat în Monitorul Oficial al României (copie după Monitorul Oficial). În cazul în care terenul/clădirea pe care se va amplasa investiția este proprietatea comunei/lor, dar nu este trecut în Inventarul domeniului public, solicitantul va depune HCL de includere a bunului aflat în proprietate în domeniul public. HCL va respecta prevederile Art. 115 alin (7) din Legea nr. 215/2001, republicată, cu modificările şi completările ulterioare a administraţiei publice locale, în privința supunerii acesteia controlului de legalitate al Prefectului, în condiţiile legii. HCL de modificare / completare a domeniului public sunt valabile numai ca anexe la inventarul atestat în condiţiile legii (prin Hotărâre a Guvernului)
și
3.2. În situaţia în care în Inventarul bunurilor care alcătuiesc domeniul public spațiile/construcțiile pe care vor fi amplasate obiectele proiectului nu sunt incluse în domeniul public sau sunt incluse într‐o poziţie globală sau nu sunt clasificate, solicitantul trebuie să prezinte Hotărârea/Hotărârile Consiliului Local privind aprobarea modificărilor şi/ sau completărilor la inventar în sensul includerii în domeniul public sau detalierii poziţiei globale existente sau clasificării unor drumuri neclasificate, cu respectarea prevederilor art. 115 alin. (7) din Legea nr. 215/ 2001, republicată, cu modificările şi completările ulterioare, a administraţiei publice locale, în privința supunerii acesteia controlului de legalitate al Prefectului, în condiţiile legii (este suficientă prezentarea adresei de înaintare Către Instituţia Prefectului pentru controlul de legalitate).
Sau
Avizul administratorului terenului aparţinând domeniului public, altul decât cel administrat de primărie (dacă este cazul).

4. Declarația pe propria răspundere că va obține și depune documentaţia de la ANPM înainte de semnarea contractului de finanțare - dacă este cazul.

5. Hotărârea Consiliului Local pentru implementarea proiectului, cu referire la însuşirea/aprobarea de către Consiliul Local a următoarelor puncte (obligatorii):
‐ necesitatea, oportunitatea și potenţialul economic al investiţiei - daca este cazul;
‐ lucrările/utilajele/echipamentele, dupa caz, vor fi prevăzute în bugetul/bugetele local/e pentru perioada de realizare a investiţiei în cazul obţinerii finanţării;
‐ angajamentul de a suporta cheltuielile de mentenanță a investiţiei pe o perioadă de minimum 5 ani de la data efectuării ultimei plăţi;
‐ numărul de locuitori deserviţi de proiect/utilizatori direcţi
‐ caracteristici tehnice (lungimi, arii, volume, capacităţi etc.);
‐ agenţii economici deserviţi direct de investiţie (dacă este cazul, număr și denumire);
‐ nominalizarea reprezentantului legal al comunei pentru relaţia cu AFIR în derularea proiectului.
‐ Angajamentul de asigurare a cofinanțării, dacă este cazul.
Modelul de Hotărâre a Consiliului Local este orientativ!

6. Certificat de înregistrare fiscal a solicitantului;

7. Document de la bancă/trezorerie cu datele de identificare ale băncii / trezoreriei şi ale contului aferent proiectului FEADR (denumirea, adresa băncii / trezoreriei, codul IBAN al contului în care se derulează operaţiunile cu AFIR);

8. Raport asupra utilizării programelor de finanţare nerambursabilă întocmit de solicitant (va cuprinde amplasamentul investiţiei, obiective, tip de investiţie, lista cheltuielilor eligibile, costuri şi stadiul proiectului, perioada derulării proiectului), pentru solicitanţii care au mai beneficiat de finanţare nerambursabilă începând cu anul 2007 pentru aceleaşi tipuri de investiţii.

9.1. Notificare privind conformitatea proiectului cu condițiile de igienă şi sănătate publică
sau

9.2. Notificare că investiția nu face obiectul evaluării condițiilor de igienă și sănătate publică, dacă este cazul.

10. Notificare care să certifice conformitatea proiectului cu legislația în vigoare pentru domeniul sanitar veterinar și că prin realizarea investiției în conformitate cu proiectul verificat de DSVSA județeană, construcția va fi în concordanță cu legislația în vigoare pentru domeniul sanitar veterinar și pentru siguranța alimentelor, dacă este cazul.

11. Extrasul din strategie, care confirmă dacă investiția este în corelare cu orice strategie de dezvoltare națională / regional / județeană / locală aprobată, corespunzătoare domeniului de investiții precum și copia hotărârii de aprobare a strategiei.

12. Copie document de identitate al reprezentantului legal al beneficiarului.

13. Extras de cont care confirmă cofinanțarea investiției, dacă este cazul.

14. Alte documente justificative:
14.1 Declarația solicitantului că nu a primit anterior sprijin comunitar pentru o investiție similară (același tip de investiție în aceeași locație)
14.2 Orice document/print screen, care dovedește existența numărului de identificare de la APIA al solicitantului;
14.3 Specimen de semnătură
14.4. Declarație pe proprie răspundere a reprezentantului legal al solicitantului de raportare catre GAL.


[bookmark: _Toc496875486]11. Contractarea fondurilor 

După încheierea etapelor de verificare a Cererii de finanțare, inclusiv a verificării pe teren dacă este cazul, experții CRFIR vor transmite către solicitant formularul de Notificare a solicitantului privind semnarea Contractului/Deciziei de finanțare (formular E6.8.3L), care va cuprinde condiții specifice în funcție de măsura ale cărei obiective sunt atinse prin proiect și în funcție de Cererea de finanțare utilizată. O copie a formularului va fi transmisă către GAL Ţara Gugulanilor. În cazul în care solicitantul nu se prezintă în termenul precizat în Notificare pentru a semna Contractul/Decizia de finanțare și nici nu anunță AFIR, atunci se consideră că a renunțat la sprijinul financiar nerambursabil. 
Cererea de finanțare depusă de solicitant, rezultată în urma verificărilor, modificărilor și completărilor efectuate pe parcursului etapei de evaluare și selecție devine obligatorie pentru solicitant. Solicitantul acceptă finanțarea nerambursabilă și se angajează să implementeze corect angajamentele asumate pe propria răspundere. 
Toate Contractele/Deciziile de finanțare (C1.1 L/C1.0L) se întocmesc și se aprobă la nivel CRFIR și se semnează de către beneficiar, cu respectarea termenelor prevăzute de Manualul de procedură pentru evaluarea, selectarea și contractarea Cererilor de finanțare pentru proiecte aferente sub-măsurilor, măsurilor și schemelor de ajutor de stat sau de minimis aferente Programul ui Național de Dezvoltare Rurală 2014 – 2020 (Cod manual: M01–01). 
Pentru Contractele/Deciziile de finanțare aferente proiectelor de investiții se vor respecta pașii procedurali și se vor utiliza modelele de formulare din cadrul Manualului de procedură pentru evaluarea, selectarea și contractarea Cereri lor de finanțare pentru proiecte aferente sub-măsurilor, măsurilor și schemelor de ajutor de stat sau de minimis aferente Programului Național de Dezvoltare Rurală 2014 – 2020 
(Cod manual: M 01–01)/modificare contracte - Manual de procedură pentru implementare – Secțiunea I: Modificarea contractelor de finanțare/Deciziilor de finanțare, (Cod manual: M 01-02), în funcție de măsura ale cărei obiective sunt atinse prin proiect și în funcție de cererea de finanțare utilizată. 
Cursul de schimb utilizat este cursul euro-leu de la data de 1 ianuarie a anului în care a fost luată decizia de acordare a finanțării, respectiv anul semnării contractului de finanțare, publicat pe pagina web a Băncii Central Europene /http://www.ecb.int/index.html ; 
Expertul CRFIR poate solicita informații suplimentare beneficiarului în vederea încheierii Contractului/Deciziei de finanțare, prin intermediul formularul ui C3.4L . 
În cazul neîncheierii sau încetării Contractelor/Deciziilor finanțate prin Sub-măsura 19.2, CRFIR are obligația de a transmite către beneficiar și către GAL Țara Gugulanilor decizia de neîncheiere/încetare. Sumele aferente Contractelor/Deciziilor neîncheiate/încetate se realocă GAL, în vederea finanțării unui alt proiect din cadrul aceleași măsuri SDL în care era încadrat proiectul neîncheiat/încetat. 
În cazul proiectelor pentru care nu s-au încheiat Contracte de finanțare, precum şi în cazul Contractelor de finanţare încetate, beneficiarii pot solicita restituirea cererii de finanțare, exemplar copie, în format electronic (CD). 
Pe tot parcusul derulării Contractelor/Deciziilor de finanțare, AFIR poate dispune reverificarea proiectului dacă este semnalată o neregulă asupra aplicării procedurii de evaluare, contractare și implementare ce ridică suspiciuni de fraudă. În cazul în care se constată că s-a produs o neregulă în aceste etape de evaluare și derulare a Contractului/Deciziei de finanțare, AFIR poate dispune încetarea valabilității angajamentului legal printr-o notificare scrisă din partea AFIR, adresată beneficiarului, fără nicio altă formalitate și fără intervenția instanței judecătorești. 

Atenție! Pe durata de valabilitate și monitorizare a contractului de finanțare, beneficiarul va furniza GAL-ului Ţara Gugulanilor orice document sau informaţie în măsură să ajute la colectarea datelor referitoare la indicatorii de monitorizare aferenți proiectului. 


[bookmark: _Toc496875487]11.1. Semnarea contractelor de finanțare 
Pentru semnarea contractului de finanțare, solicitantul are obligaţia de a depune la Autoritatea Contractantă (CRFIR), în termenul prevăzut în notificare, următoarele documente, cu caracter obligatoriu conform HG 226/2015, cu modificarile și completarile ulterioare și a procedurilor în vigoare la momentul notificării: 
1. Certificat/e care să ateste lipsa datoriilor restante fiscale, emise de Direcţia Generală a Finanţelor Publice şi, dacă este cazul, graficul de reeşalonare a datoriilor către bugetul consolidat. 
2. Document emis de ANPM dacă este cazul;
2.1 Clasarea notificării 
sau 
2.2 Decizia etapei de încadrare, ca document final (prin care se precizează că proiectul nu se supune evaluării impactului asupra mediului şi nici evaluării adecvate) 
sau 
2.3 Acord de mediu în cazul în care se impune evaluarea impactului preconizat asupra mediului 
sau 
2.4 Acord de mediu în cazul evaluării impactului asupra mediului și de evaluare adecvată (dacă este cazul) 
sau 
2.5 Aviz Natura 2000 pentru proiectele care impun doar evaluarea adecvată. 
Termenul maxim de prezentare a documentelor emise de ANPM este precizat în notificarea emisă în conformitate cu procedurile aprobate prin ordin al ministrului agriculturii și dezvoltarii rurale, termen care curge de la data comunicării notificării privind selecția proiectului. După expirarea termenului prevăzut pentru prezentarea documentului de mediu, contractul de finanțare nu mai poate fi semnat. 

3. Proiectul Tehnic, în vederea avizării de către CRFIR, va fi depus în termenul precizat în Notificarea AFIR, conform prevederilor HG 226/2015 cu modificările și completările ulterioare și a procedurilor în vigoare la momentul notificării, pentru proiectele ce prevăd lucrări;

4. Cazier judiciar al reprezentantului legal;

5. Cazier fiscal al solicitantului; 

6. Copie a documentului de identitate al reprezentantului legal al beneficiarului (acest document se va solicita și la depunerea Cererii de finanțare); 

7. Declarația de eșalonare a depunerii dosarelor cererilor de plată, inclusiv cea pentru decontarea TVA unde este cazul; 

8. Dovada achitării integrale a datoriei față de AFIR, inclusiv dobânzile și majorările de întârziere, dacă este cazul;

9. Extras de cont care confirmă cofinanțarea investitiei, dacă este cazul; 

10. Document emis de bancă/trezorerie care să conțină datele de identificare ale băncii /trezoreriei și ale contului aferent proiectului pentru care se solicită finanțare prin PNDR;

11. Alte documente (se vor precizia în notificare). 

În caz de neprezentare a documentelor de către Beneficiar, în termenele precizate în Notificarea de selecţie, sau în cazul în care acesta se regăseşte înregistrat în evidenţele AFIR cu debite sau nereguli, Agenţia îşi rezervă dreptul de a nu încheia Contractul de finanţare. 
Nedepunerea documentelor obligatorii în termenele prevăzute conduce la neîncheierea contractului de finanţare! 
Mai mult, în cazul nedepunerii de către solicitanţi a documentelor menţionate Ia pct. 3, 8 și 9, daca este cazul, în termenele precizate în cuprinsul notificării, acestora li se vor aplica prevederile art. 3 și art. 6 din HG 226/2015 cu modificările şi completările ulterioare. 
Durata de execuţie a Contractului de finanțare este de maxim 3 ani (36 luni) pentru proiectele care prevăd investiții cu construcții montaj sau maxim 2 ani (24 luni) pentru proiectele care NU prevăd investiții cu construcții montaj . Durata de execuţie prevăzută mai sus poate fi prelungită cu maximum 6 luni, cu acordul prealabil al AFIR şi cu aplicarea penalităţilor specifice beneficiarilor publici sau privaţi, prevăzute în contractul de finanţare, la valoarea rămasă de rambursat. Durata de execuţie prevăzută mai sus se suspendă în situaţia în care, pe parcursul implementării proiectului, se impune obţinerea, din motive neimputabile beneficiarului, de avize/acorduri/autorizaţii, după caz, pentru perioada de timp necesară obţinerii acestora. 
Durata de valabilitate a contractului de finanțare cuprinde durata de execuție a contractului la care se adaugă perioada de 5 ani de monitorizare de la data ultimei plăți efectuate de Autoritatea Contractantă. 
Contribuţia publică se recuperează dacă în termen de cinci ani de la efectuarea plăţii finale către beneficiar, activele corporale și necorporale rezultate din implementarea proiectelor cofinanţate din FEADR fac obiectul uneia din următoarele situaţii: 

a. încetarea sau delocalizarea unei activităţi productive în afara zonei vizate de PNDR 2014 - 2020, respectiv de criteriile în baza cărora proiectul a fost selectat și contractat; 

b. modificare a proprietăţii asupra unui element de infrastructură care dă un avantaj nejustificat unei întreprinderi sau unui organism public; 

c. modificare substanţială care afectează natura, obiectivele sau condiţiile de realizare şi care ar determina subminarea obiectivelor iniţiale ale acestuia; 

d. realizarea unei activităţi neeligibile în cadrul investiţiei finanţată din fonduri nerambursabiIe. 

Atenție! Beneficiarul este obligat să nu înstrăineze sau / şi să modifice substantial investiţia realizată prin proiect pe perioada de valabilitate a Contractului de Finanţare. 
Solicitantul/Beneficiarul trebuie să depună din proprie inițiativă toate eforturile pentru a lua cunoştintă de toate informațiile publice referitoare la Măsura 6.3/6B din SDL GAL Ţara Gugulanilor pentru care depune proiectul în cadrul SDL 2014 – 2020 în vederea selectării pentru finanțare şi să cunoască toate drepturile şi obligațiile prevăzute în contractul de finanțare înainte de semnarea acestuia. 

[bookmark: _Toc496875488]11.2. Modificarea contractului de finanțare 
Beneficiarul poate solicita modificarea Contractului de Finanțare numai în cursul duratei de execuţie a acestuia stabilită prin contract şi nu poate avea efect retroactiv. Orice modificare la contract se va face cu acordul ambelor părţi contractante, cu excepţia situaţiilor în care intervin modificări ale legislației aplicabile finanțării nerambursabile, când Autoritatea Contractantă va notifica în scris Beneficiarul cu privire la aceste modificări, iar Beneficiarul se obligă a le respecta întocmai. 
Beneficiarul poate efectua modificări tehnice şi financiare, în sensul realocărilor între liniile bugetare, dacă acestea nu schimbă scopul principal al proiectului, și nu afectează funcţionalitatea investiţiei, criteriile de eligibilitate și selecţie pentru care proiectul a fost selectat și contractat iar modificarea financiară se limitează la transferul de maxim 10% din suma înscrisă iniţial în cadrul bugetului între capitole bugetare de cheltuieli eligibile și fără diminuarea valorii totale eligibile a proiectului, cu notificarea prealabilă a Autorităţii Contractante, fără a fi însă necesară amendarea Contractului de Finanţare prin act adiţional. 
Beneficiarul va prezenta o Notă explicativă, în cazul solicitării de modificare a contractului de finanţare prin act adiţional sau la solicitarea Autorităţii Contractante. 

[bookmark: _Toc496875489]11.3. Încetarea contractului de finanțare 
Dacă pe parcursul perioadei de implementare a proiectului Autoritatea Contractantă constată neîndeplinirea de către beneficiar a obligațiilor asumate la semnarea Contractului de finanțare sau omisiunea notificării AFIR/CRFIR în cazul operării unor modificări care afectează Contractul de finanțare sau în cazul în care se constată deficiențe în implementare, se va demara procedura de încetare a Contractului de finanțare în conformitate cu prevederile Anexei I – "Prevederi generale" și recuperarea ajutorului financiar nerambursabil acordat (dacă au fost efectuate plăți). În cazul constatării unei nereguli cu privire la încheierea ori executarea Contractului, inclusiv în cazul în care beneficiarul este declarat în stare de incapacitate de plată sau a fost declanşată procedura insolvenţei/falimentului, precum şi în situaţia în care Autoritatea Contractantă constată că cele declarate pe proprie răspundere de beneficiar, prin reprezentanţii săi, nu corespund realităţii sau documentele/autorizaţiile/avizele depuse în vederea obţinerii finanţării nerambursabile sunt constatate ca fiind neadevărate/ false/ incomplete/ expirate/ inexacte/ nu corespund realităţii, Autoritatea Contractantă poate înceta valabilitatea Contractului, de plin drept, printr-o notificare scrisă adresată beneficiarului, fără punere în întârziere, fără nicio altă formalitate şi fără intervenţia instanţei judecătoreşti. În aceste cazuri, beneficiaru l va rest itu i integral su mele primite ca finanţare nerambursabilă, împreună cu dobânzi şi penalităţi în procentul stabilit conform dispoziţiilor legale în vigoare, şi în conformitate cu dispoziţiile contractuale. 
Prin excepţie, în situaţia în care neîndeplinirea obligaţiilor contractuale nu este de natură a afecta condiţiile de eligibilitate şi selecţie a proiectului, recuperarea sprijinului financiar se va realiza în mod proporţional cu gradul de neîndeplinire. Anterior încetării Contractului de Finantare, Autoritatea Contractantă poate suspenda contractual și/sau plățile ca o măsură de precauție, fără o avertizare prealabilă. 
Părţile pot decide, prin acord, încetarea Contractului de finanțare și ca urmare a solicitării scrise din partea beneficiarului, aprobată de Autoritatea Contractantă, caz în care beneficiaru l va rest itu i integral su mele primite ca finanţare nerambursabilă până la data încetării Contractului. Decizia de încetare a Contractului de finanțare va fi comunicată și la GAL.



[bookmark: _Toc496875490]12. Avansurile

Beneficiarii proiectelor de investiții finanțate prin Submăsura 19.2 pot beneficia de plata în avans conform dispozițiilor cap. 8.1 din cadrul PNDR.
Pentru Beneficiarul care a optat pentru avans în vederea demarării investiţiei în formularul Cererii de Finanţare, AFIR poate să acorde un avans de maxim 50% din valoarea eligibilă nerambursabilă. 
Avansul poate fi solicitat de beneficiar până la depunerea primei Cereri de plată. Beneficiarul poate primi avansul numai după avizarea unei achiziții de către AFIR.
 Plata avansului aferent contractului de finanţare este condiţionată de constituirea unei garanţii eliberate de o instituţie financiară bancară sau nebancară înscrisă în registrul special al Băncii Naţionale a României, în procent de 110% din valoarea avansului. Cuantumul avansului este prevăzut în contractul de finanţare încheiat între beneficiar şi AFIR. Utilizarea avansului se justifică de către beneficiar pe bază de documente până la expirarea duratei de execuţie a contractului prevăzut în contractul de finanţare, respectiv la ultima tranşă de plată.
Garanţia prevăzută mai sus trebuie constituită la dispoziţia AFIR pentru o perioadă de timp mai mare cu 15 zile calendaristice faţă de durata de execuţie a contractului.
Garanţia este eliberată în cazul în care AFIR constată că suma cheltuielilor reale efectuate, care corespund contribuţiei financiare a Uniunii Europene şi contribuţiei publice naţionale pentru investiţii, depăşeşte suma avansului.
Garanţia poate fi prezentată de beneficiarii privaţi şi sub formă de poliţă de asigurare eliberată de o societate de asigurări, autorizată potrivit legislaţiei în vigoare.
Garanţia financiară se depune odată cu Dosarul Cererii de Plată a Avansului.
AFIR efectuează plata avansului în contul beneficiarilor, deschis la Trezoreria Statului sau la o instituţie bancară.


[bookmark: _Toc496875491]13. Achizițiile

Beneficiarii vor aplica legislația de achiziții publice, precum și Manualul de achiziții publice și Instrucțiunile de achiziții pentru beneficiari publici ai PNDR 2014- 2020.
Solicitanții care vor derula procedura de achiziții servicii, înainte de semnarea contractului de finanțare cu AFIR, vor respecta prevederile procedurii de achiziții servicii din Manualul de achiziții postat pe pagina de internet AFIR. Termenul de finalizare al achizițiilor şi depunerea acestora spre avizare la centrele regionale, se va corela cu termenul limită în care trebuie să se încadreze depunerea primei tranşe de plată menţionată la art. 4 din HG 226/2015 cu modificările și completările ulterioare. 
Achiziţia de lucrări şi documentaţiile tehnice ce se vor publica în SEAP, vor avea la bază proiectul tehnic de execuţie avizat în prealabil de către AFIR. 
Contractele de achiziție publică a Studiului de fezabilitate (SF) sau a Documentației de avizare a lucrărilor de intervenții (DALI) vor conține, în mod obligatoriu, clauze prin care prestatorul se obligă să cesioneze, în mod exclusiv, autorității contractante, drepturile patri moniale de autor asupra SF/DALI, fără a fi limitat la un teritoriu și timp, în condițiile Legii nr. 8/1996, cu modificările și completările ulterioare. 
Prestatorul nu va emite niciun fel de pretenții în privința atribuirii contractului pentru realizarea proiectului tehnic, a detaliilor de execuție, documentațiilor necesare pentru obținerea acordurilor, avizelor și autorizațiilor. 
Pentru achiziția serviciilor de elaborare a documentației tehnice de execuție (PT), în cazul în care, operatorul economic care a elaborat studiul de fezabilitate / documentația de avizare a lucrărilor de intervenții / sau alte documentații tehnice ce stau la baza, sau fac parte din caietele de sarcini, se regăsește printre ofertanți în calitate de ofertant/asociat/subcontractant/tert susținător, acesta trebuie să aducă la cunoștința autorității contractante (comisiei de evaluare) această stare de fapt, și să prezinte o declarație din care să rezulte că implicarea sa în activitatea de elaborare a acestora (SF, DALI, alte documentații tehnice) nu este de natură să denatureze concurența prin apariția unui eventual conflict de interese.
În contextul derulării achiziţiilor publice, se vor respecta regulile de evitare a conflictului de interese prevazute in capitolul II, secţiunea 4 din Legea nr. 98/2016 privind achizițiile publice, cu completările ulterioare. 
Cu titlu exemplificativ, reprezintă situaţii potenţial generatoare de conflict de interese, următoarele: 
a)participarea în procesul de verificare/evaluare a solicitărilor de participare/ofertelor a persoanelor care deţin părţi sociale, părţi de interes, acţiuni din capitalul subscris al unuia dintre ofertanţi/candidaţi, terţi susţinători sau subcontractanţi propuşi ori a persoanelor care fac parte din consiliul de administraţie/organul de conducere sau de supervizare a unuia dintre ofertanţi/candidaţi, terţi susţinători ori subcontractanţi propuşi; 
b)participarea în procesul de verificare/evaluare a solicitărilor de participare/ofertelor a unei persoane care este soţ/soţie, rudă sau afin, până la gradul al doilea inclusiv, cu persoane care fac parte din consiliul de administraţie/organul de conducere sau de supervizare a unuia dintre ofertanţi/candidaţi, terţi susţinători ori subcontractanţi propuşi; 
c)participarea în procesul de verificare/evaluare a solicitărilor de part icipare/ofertelor a unei persoane despre care se constată sau cu privire la care există indicii rezonabile/informaţii concrete că poate avea, direct ori indirect, un interes personal, financiar, economic sau de altă natură, ori se află într‐o altă situaţie de natură să îi afecteze independenţa şi imparţialitatea pe parcursul procesului de evaluare; 
d)situaţia în care ofertantul individual/ofertantul asociat/candidatul/subcontractantul propus/terţul susţinător are drept membri în cadrul consiliului de administraţie/organului de conducere sau de supervizare şi/sau are acţionari ori asociaţi semnificativi persoane care sunt soţ/soţie, rudă sau afin până la gradul al doilea inclusiv ori care se află în relaţii comerciale cu persoane cu funcţii de decizie în cadrul autorităţii contractante sau al furnizorului de servicii de achiziţie implicat în procedura de atribuire; 
e)situaţia în care ofertantul/candidatul a nominalizat printre principalele persoane desemnate pentru executarea contractului persoane care sunt soţ/soţie, rudă sau afin până la gradul al doi lea inclusiv ori care se află în relaţii comerciale cu persoane cu funcţii de decizie în cadrul autorităţii contractante sau al furnizorului de servicii de achiziţie implicat în procedura de atribuire. 
Prin acţionar sau asociat semnificativ se înţelege persoana care exercită drepturi aferente unor acţiuni care, cumulate, reprezintă cel puţin 10% din capitalul social sau îi conferă deţinătorului cel puţin 10% din totalul drepturilor de vot în adunarea generală. 
De asemenea, poate fi considerat conflict de interese situația în care ofertantul câştigător deţine pachetul majoritar de acţiuni în două firme participante pentru acelaşi tip de achiziţie (art. 14 din OUG 66/2011, cu modificările și completările ulterioare).
Nerespectarea de către beneficiarii FEADR a Instrucţiunilor privind achiziţiile publice/private ‐ anexă la contractul de finanţare, atrage neeligibilitatea cheltuielilor aferente achiziţiei de servicii, lucrări sau bunuri.
ATENŢIE! Toate activităţile pe care solicitantul se angajează să le efectueze prin investiţie, atât la faza de implementare a proiectului cât şi în perioada de monitorizare, activităţi pentru care cererea de finanţare a fost selectată pentru finanţare nerambursabilă, devin condiţii obligatorii.


[bookmark: _Toc496875492]14. Plata

Termenele limită și condițiile pentru depunerea cererilor de plată a avansului și a celor aferente tranșelor de plată:
În etapa de autorizare a plăților, toate cererile de plată trebuie să fie depuse la GAL pentru efectuarea conformității, iar ulterior, la dosarul cererii de plată GAL va atașa și fișa de verificare a conformității emisă de GAL.
Dosarul Cererii de Plată se depune inițial la GAL, în două exemplare, pe suport de hârtie, la care se ataşează pe suport magnetic documentele întocmite de beneficiar. După verificarea de către GAL, beneficiarul depune documentația însoțită de Fișa de verificare a conformității DCP emisă de către GAL, la structurile teritoriale ale AFIR. Dosarul Cererii de Plată trebuie să cuprindă documentele justificative prevăzute în Instrucţiunile de plată (anexă la Contractul de finanţare), care se regăsesc pe pagina de internet a AFIR www.afir.madr.ro.
Beneficiarii au obligația de a depune la GAL și la AFIR Declarațiile de eșalonare, conform prevederilor Contractului/Deciziei de finanțare.
Pentru depunerea primului dosar de plată, se vor avea în vedere prevederile HG nr. 226/2015, cu modificările și completările ulterioare, în vigoare la data depunerii Dosarului Cererii de Plată.
În cazul în care Cererea de plată este declarată „neconformă“ de două ori de către GAL, beneficiarul are dreptul de a depune contestație. În acest caz, contestația va fi analizată de către alți doi experți din cadrul GAL decât cei care au verificat inițial conformitatea dosarului cerere de plată. Dacă în urma analizării contestației, viza GAL-ului rămâne „neconform“, atunci beneficiarul poate adresa contestația către AFIR. Depunerea contestației se va realize la structura teritorială a AFIR (OJFIR/CRFIR) responsabilă de derularea contractului de finanțare.
Dosarul Cererii de Plată trebuie să cuprindă documentele justificative prevăzute în Instrucţiunile de plată (anexă la Contractul de finanţare), care se regăsesc pe pagina de internet a AFIR www.afir.info. Verificările se realizează în baza prevederilor procedurale și formularelor aferente Submăsurii 19.2.
Modelele de formulare care trebuie completate de beneficiar (Cererea de plată, Identificarea financiară, Declarația de cheltuieli, Raportul de asigurare, Declarația pe propria răspundere a beneficiarului) sunt disponibile la OJFIR sau pe site-ul AFIR (www.afir.info).
Decontarea TVA de la Bugetul de stat se poate solicita dacă beneficiarul se încadrează în prevederile OUG nr. 49/2015 și a solicitat modificarea corespunzătoare a Contractului de finanțare, conform dispozițiilor Manualului de procedură și a Ghidului de implementare.
Pentru toate cererile de plată, după primirea de la AFIR a Notificării cu privire la confirmarea plății, în termen de maximum 5 zile, beneficiarul are obligația de a informa GAL cu privire la sumele autorizate și rambursate în cadrul proiectului.

Activele corporale şi necorporale rezultate din implementarea proiectelor finanțate prin LEADER, trebuie să fie incluse în categoria activelor proprii ale beneficiarului şi să fie utilizate pentru activitatea care a beneficiat de finanțare nerambursabilă pentru minimum 5 ani de la data efectuării ultimei plăti.
Pe durata de valabilitate (și monitorizare, în cazul proiectelor de investiții/cu sprijin forfetar) a contractului de finanțare, beneficiarul va furniza GAL- ului orice document sau informaţie în măsură să ajute la colectarea datelor referitoare la indicatorii de monitorizare aferenți proiectului.
Pe durata de valabilitate a Contractului de finanțare, beneficiarul trebuie să pună la dispoziția Autorităţii Contractante toate informațiile solicitate pentru realizarea monitorizării și verificării proiectului. Principalele documente pe care trebuie să le transmită beneficiarul în conformitate cu prevederile Contractului de finanțare sunt:

• Raportul de activitate intermediar și/sau final, care se verifică conform prevederilor prezentei proceduri;

• Documentația pentru avizarea achizițiilor (pentru beneficiari publici sau privați, în funcție de tipul de beneficiar), care se verifică la nivel OJFIR (în cazul beneficiarilor privați) /CRFIR (în cazul beneficiarilor publici);

• Dosarul cererii de plată, care se verifică la nivelul OJFIR conform procedurii de autorizare plăți.

Autoritatea Contractantă verifică activitățile derulate de beneficiar pe baza Graficului calendaristic de implementare prezentat în cadrul Cererii de Finanțare și pe baza rapoartelor de activitate transmise de beneficiar.
Toate documentele vor fi transmise și către GAL, în format electronic, pe adresa galtaragugulanilor@yahoo.com.

Lista documentelor și formularelor disponibile pe pagina de internet a GAL Ţara Gugulanilor:

· Anexa 1 ‐ Cerere de finanțare pentru Măsura M6.3/6B;

· Anexa 2 – Model Studiu de fezabilitate

· Anexa 3- Model DALI/Memoriu justificativ;

· Anexa 4- Teritoriul eligibil pentru măsura 6.3/ 6B;

· Anexa 5- Indicele IDUL al UAT din teritoriul eligibil;

· Anexa  6- Model declarație către GAL privind raportarea plăților efectuate de AFIR

· Anexa  7‐ Model Hotărâre de Consiliu Local

Toate formularele al căror format este elaborat de GAL GAL Ţara Gugulanilor pot fi consultate și descărcate direct de pe pagina de internet a GAL Ţara Gugulanilor, sau pot fi solicitate de la
sediul GAL.
GAL Ţara Gugulanilor  vă stă la dispoziţie de luni până vineri între orele 9:00 și 16:00 pentru a vă acorda informaţii privind modalităţile de accesare a Strategiei de Dezvoltare Locală, dar și pentru a primi propunerile sau sesizările dumneavoastră privind derularea proiectelor depuse prin intermediul SDL.

